Energia – TKgune\nKontsumoen monitorizazioa, analisia eta auditoria energetiko osoak\nInstalazioen analisiak egiten ditugu energia-kontsumoaren ikuspuntutik (fakturen analisia, sare-analizagailuen bidezko neurketa, eta abar), energia-kontsumoen monitorizazioa eta iragarpena, aurrezturikoaren neurketa eta egiaztapena. Ikuspuntu elektriko zein termikoak aztertzen ditugu eta eraikinen ziurtapen energetikoa eta inguratzailearen analisia eta hobekuntzarako proposamenak egiten ditugu.\nPuntu kritikoak detektatzen ditugu makina, instalazio eta\neraikinetan, eta hobekuntzak eta optimizazioak proposatzen ditugu energia-eskarian. Kontsumoak gutxitzen eta errendimenduak areagotzen ahalegintzen\nTresneriaren erregulazioan, instalazioen automatizazioan eta eraikinen domotizazioan aholkatzen dugu.\nEnergia instalazio konbentzionalak eta energia berriztagarriak\nInstalazioak optimizatzeko aholkua eskaintzen dugu. Egun dauden instalazioetan energia berriztagarriak integratzea proposatzen dugu, dirua aurrezteko eta ingurumenari laguntzeko.\nEnergia-instalazio berriak dimentsionatzen laguntzen dugu. Energia konbentzionalen eta berriztagarrien arteko konbinazio optimoa proposatzen dugu (energia-hibridazioa): biomasa, eguzki-energia termikoa, fotovoltaikoa, eolikoa, geotermia eta abar.\nProzesu eta instalazioei aplika dakizkiekeen tresneria eta material berriak bilatzen ditugu eta horien inguruan aholkatzen dugu.\nProzesuak teknologia berrien bidez hobetzea\nProzesu eta instalazio konbentzionaletan teknologia berriak aplikatzea gomendatzen dugu: drone bidez egindako aireko neurketa termografikoak, infiltrazioen neurketa, hodiak garbitzeko eta ihesak barnealdetik detektatzeko mikrokameradun robotak, BlowerDoor testak, eta abar.\nKONTSUMOEN ANALISIA, KONTABILIZAZIOA ETA AUDITORIA ENERGETIKOA\nFakturak eta energia-kontsumoak analizatzea eta kontratuetan hobekuntzak proposatzea.\nKontsumo elektrikoak sare-analizagailuen bidez neurtzea eta emaitzak\nEnergia termikoa, gas-kontsumoak, elektrikoa eta abar neurtzea.\nKontsumoak neurtzeko sistemak diseinatzea (monitorizazioa).\nEraginkortasun energetikoko ziurtagiriak eta inguratzailearen azterketa.\n(BEROA, HOTZA ETA AIREZTAPENA)\nInstalazio termikoetan errendimenduak hobetzea.\nMaterial konbentzionalen eta berrien soldadura eta lotura.\nSorkuntza termikoa: biomasa, eguzki-energia, geotermia, kondentsazio-galdarak,\nSorkuntza elektrikoa: fotovoltaikoa, minieolikoa, minihidraulikoa, Peltier zelulak,\nBasoko hondakinen eta biomasaren aprobetxamendua. Ezpalkatzea eta\nEnergia-instalazioak hobetzeko soluzioak.\nInstalazio berrietarako energia-iturri optimoen proposamenak.\nMuntatzeko eta mantentzeko prozesuak hobetzen laguntzea.\n3D inprimagailuak erabiltzea prototipoak fabrikatzeko.\nMerkatuko material berrien inguruko aholkularitza.\nZuretik eratorritako materialak pellet edo ezpal moduan birziklatzea.\nAUTOMATIZAZIOA, MONITORIZAZIOA ETA KONTROLA\nEnergia-eraginkortasuna hobetzeko eraikinen automatizazioa.\nTelekudeaketako eta telekontroleko sistemak.\nINSTRUMENTAZIOA ETA ERREGULAZIOA\nEnergia-sistemetan kontrolatu beharreko parametroak aztertzea.\nInstrumentazioa hautatzen laguntzea.\nEnergia berriztagarri bidezko sorkuntza instalazioak (eguzki energia, eolikoa, geotermia, eta abar).\nBero sorkuntzako multienergia instalazio zentralizatuak. Konbustioen analisia.\nHozgarri berrien bidezko hozketa eta aireztatze instalazioak (CO2, NH3 , eta abar).\nInstalazio termiko eta energetikoen automatizazio, monitorizazio eta kudeaketa.\nKamera termografikoak, sare aztertzaileak, transmitantzia neurgailuak, datalogger-ak, emari neurgailu ultrasonikoak,\ntenperatura neurgailu laserrak, luxometroak, haize-tunela, anemometroak, iturgintza proba bankuak, eta abar.\nAutomatismoak eta PLC (Siemens Tia Portal, Omron CMJ).\nBiomasaren kudeaketa. Egurra birrintzekoa, peletizagailua eta bero sorkuntza.\nMikrosare elektrikoen kudeaketa, energia berriztagarriak, hidrogeno pilak, eta abar konbinatuz.\nLotura teknologia berrientzako erremintak (termofusioa, elektrofusioa, eta abar).\nPrototipatze azkarrerako 3D Scanner eta inprimagailuak.\nPassivhaus. Isolatzaileak. Infiltrazioen kontrola, blower-door testa.\nKOTXE ELEKTRIKOAREN AHOLKULARITZA\nAholkularitza zerbitzu bat eskaini zaio Azpeitiko udalari. Udaltzaingoen kotxe elektrikoa eta bere kontsumoen zati bat hornitzeko eta udaltzainen eraikineko kontsumoen hornidurarako autokontsumoko instalazio fotovoltaikoaren inguruan.\n16 hilabetetan kotxe elektrikoa izan edo gasoilezkoa izan 3400€ aurreztu dira erregaietan.\nARTZABAL BASERRIAREN AUDITORIA\nUsurbilgo Artzabal baserriaren (jatetxe + zahar etxea) auditoria osoa egin da. Auditorian atal eletriko zein termikoa aztertu dira. Hortaz gain, inguratzailearen azterketa egin da eta zertifikatu energetiko atera eta tramitatu da.\nZUBIETAKO ENERGIA PLANA\nZubietako kaskoaren azterketa energetikoa egin da. Proiektua bi zatitan banatzen da. Lehen zatian Zubietako kaskoak duen kontsumo energetikoaren diagnostiko osoa egin da. Diagnostiko honetan etxebizitza partikularrak, jarduera pribatu zein publikoak, kale kontsumoak etab. Hartu dira kontuta.\nDiagnostiko horretatik hainbat ekintza atera dira energía planean sartzeko eta hainbat tailer planteatu dira herritarrak formatzeko.\nBigarren fasea 17/18 ikasturtean garatuko da. Fase honetan energía sorkuntzarako auzoak duen potentzialidadea diagnostikatuko da. Bertan dauden baliabideak aztertu eta dimentsionatuko dira. Fase honen amaieran zubietako energía plana landuko da.\nPAPRESA UR EMARIAREN TENPERATURA NEURKETAREN MONITORIZAZIOA\nPapresa empresak ur emari garrantzitsu bat isurtzen du uneoro errekara. Ur emari horren temperatura uneoro zenbateko zen jakin nahi zen udalarekin lantzen ari den proiektu baterako. TKgunetik ur horren temperatura datuen bilketa eta monitorizazio egin dugu.\nMerkatuan azaldu diren gas hozgarri berri kopuru handiak bultzatuta bi urte iraun duen ikerketa lana garatu dute Eraiken LHII eta Frinsa S.L. enpresak. Gisa honetara, sektoreko agente ezberdinentzako erbailgarria den tresna bat sortu dute, hozgarri egokienen aukeraketa errazteko asmoz.\nLorturiko emaitzak balio praktiko handikoak dira instalatzaile, banatzaile eta mantentze zein instalazioen diseinu lanetan aritzen direnentzat; hori dela eta oso modu baikorrean baloratua izan da CNI-ren al.detik\nEkipo frigorifikoen fabrikante den KIDE enpresarentzako hainbat proba egin dira. Beren ekipoen errendimenduaren hobekuntzak probatzeko hainbat elementuren probak egin dire Usurbilgo lanbide eskolako instalazioetan.\nADDITIVE TECHNOLOGIES TXOKOLATEA HOZTUTZEN\nTxokolatezko figurak egiteko 3D-ko impresora baterako hoztutze sistema berezi bat behar duen enpresa honi laguntzen ari gera. Hoztutze sistema hori pentsatu eta probatzen ari gara Usurbilgo Tkgune energiatik.\nENEGUR ERAIKUNTZA ETA MONITORIZAZIOA\nHainbat enpresen kolaborazioarekin Enegur eraikina egin da. Eraikinak hainbat helburu bete nahi ditu. Ikasleentzako ikasgela eta tailerra izan nahi du baina aldi berean kolaboratu duten enpresen laborategi bat izango da. Enpresek garatzen eta ezagutzen ari diren teknologia eraikuntzan probatzeko aukera dute eta funtzionamenduan dagoen instalazio batean, zerbitzua eman behar duen eraikin baten duten funtzionamendu eta konportamenduak aztertu ditzazkete.\nHonez gain bigarren fase batean Circutor etxearekin Mikrosarea eta Enegur eraikina monitorizaztu dira. Monitorizazio honi esker ikasleek eta irakasleek eraikuntza eta mikrosarearen azterketa energetiko zehazak egin ditzazketa baina horrez gain enpresek beraien makinen konportamentuak, kontsumoak etab. Ikus ditzazkete, funtzionamendu erreal batean dituzten konportamendu eta arazoak.\nKALEKO ZUHAITZ FOTOBOLTAIKO BATEN PROTOTIPOA\nGazte ekintzaile batek energia elektrikoa sortzen duen zuhaitz baten diseinua egin du. Ideia errealitate bihurtzeko baliabide falta eta bestelako eragozpenak sahiesteko Lanbide Heziketa ikastetxearekin lankidetzan prototipo erreal bat garatu da.\nEMARI NEURKETARAKO INSTALAZIO ISOLATU BATENTZAKO EKOIZPEN ELEKTRIKOA\nInformazio bilketa burutu ahal izateko energia hornidura jarrai bat behar duten emari neurgailuak badira; inguru zailetan dauden erreketan edo gerizpetan. Kasu horietarako energia mini-hidraulikoan oinarritzen den hornidura sistema bat sortu da; horretarako, turbina ezberdinen prototipoak egin dira 3D inprimaketa bidez, diseinu egokiena aukeratzeko.\nEraikin baten birgaitzea burutu da, zero balantze energetikoa lortuz. Energia sorkuntzarako eguzki energia fotoboltaikoa eta termikoa, energia geotermikoa (lurra-ura zein lurra-airea) eta energia mini-eolikoa erabili dira. Horrez gain, kanpo isolatzaile modura SATE erabili da.\nCIFP CONSTRUCCIÓN LHII – Gasteiz\n945 00 12 00\nCIFP SAN JORGE LHII – Santurtzi\n944 00 49 30


Patxi Iriart: «Finalera plazera hartzera eta plazera ematera jinen naiz» | Kultura | KAZETA\n2021 AZA. 08 - 14:25h\nPatxi Iriart Hiribarrenek hasiera emanen dio Xilaba 2021eko Bertsulari Txapelketako finalistekin KAZETA.EUSek egindako elkarrizketa sortari. Hiriburutarrak, 494,5 puntu lorturik, azaroaren 13an Donibane Lohizunen iraganen den finalean parte hartuko du.\nPatxi Iriart Hiribarrenek Xilaba 2021eko Bertsulari Txapelketako finalean parte hartuko du azaroaren 13an. © Guillaume FAUVEAU\nXilaba 2021eko Bertsulari Txapelketako finalean parte hartuko duten sei finalisten elkarrizketak argitaratuko ditu KAZETA.EUSek. Egunero, finalera heldu diren Patxi Hiriart, Miren Artetxe, Amets Arzallus, Maddalen Arzallus, Odei Barroso eta Maddi Ane Txoperenaren hitzen berri emanen du atariak, Andoni Iturriozek finalaren irabazleari txapela jantzi baino lehen. Seiek txapelketa bera nola bizi izan duten eta bertatik zer nabarmenduko duten aipatzeaz gain, Donibane Lohizunen iraganen den hitzorduari begira dituzten erronkak jakinarazi dituzte.\nAurten iaz baino lau bertsulari gutxiagok parte hartu dute trinkoagoa izan den txapelketan. Irailaren 18az geroztik iragan den txapelketan entzule gutxiago izan direla deitoratu du Ortzi Idoate Bertsularien Lagunak elkarteko lehendakariak. Hainbat arrazoiengatik gertatu izan zitekeela aipatu du, hala nola, osasun pasearen kontrola eta agian anitzek harturiko ohitura berriengatik.\nPatxi Iriartek hasiera emanen dio bertsulariekin egindako elkarrizketa sortari. Ikastolara bertsuak irakasteko heldu zen irakasle batek bertsuekiko zaletasuna piztu zion Patxi Hiriarti. Ordura arte ez zen maitasunez aritzen bertsutan baina hortik aitzina bertsu topaketak, udalekuak, eskolartekoak eta baita lagunekin Hego Euskal Herrira egindako bestak ere izan ditu bidelagun.\nGazte hasi zen bertsutan, hamaika urte inguruan eskolarteko txapelketa ere ezagutzeko parada izan baitzuen. Horregatik, hemezortzi urtera helduta «naturala » iruditu zitzaion garaian antolatzen zen txapelketan parte hartzea.\nOndotik, sei urte inguruz bertsutatik urrundu bada ere, azken lau urtetan berriz ekin diola aipatu dio KAZETA.EUSi. «Kontent naiz bertsutan nire lekua atzeman baitut. Hortik goiti helduko dena plus plus da», dio irriñoarekin finala iragaiteko egun gutxi batzuk falta direlarik.


"Aurrera goaz, baina batzuetan estresa handia da" - Urnieta - Aiurri.eus\n"Aurrera goaz, baina batzuetan estresa handia da"\nMikel Arberas 2020-09-18 10:00\nAiurri Egape Ikastolako zuzendariarekin eta ikasketa buruarekin elkartu da ikasturte berriari buruz hitz egin eta hartu dituzten neurriei inguruan gehiago jakiteko.\nKoro Berasategi eta Juan Luis Alkorta ikasketa-burua eta zuzendaria\nZein aurreikuspen zenuten ikasturte hasierari begira?\nUztaila hasieran aurreikuspenak beste batzuk ziren, gure ustez baikorragoak. Ekaina eta uztaila bitartean kontingentzia plana delakoa egin genuen Hezkuntza Sailetik bidalitako irizpideetan oinarrituta. Uztailean amaitu genuen, eta abuztu bukaerara arte ez genituen jarraibide berriak jaso. Ez ziren gauza asko aldatu, baina, esaterako, musukoen erabilera sei urterarte moldatu zuten. Dardarka etortzen gara egunero, eguna nola igaroko dugun jakin gabe. Familia batzuk ditugu konfinatuta eta ikasleak oraindik ikastolan hasi gabe. Ezarri dizkiguten arauak eta kontingentzia plana betetzen saiatzen ari gara, baina guztia ez dago geure esku.\nZein da lehen egun hauetako sentsazioa?\nEgunero protokoloa martxan jartzeko, ikasleak gelaz gela biltzen dira frontoian, lurrean margoturiko puntuetan, eta gutxinaka sartzen dira ikasgeletara. Lehen egunean asko kostatu zitzaigun, baina, egun, segituan sartzen dira. Uste dugu haurrak azkar batean ohitzen direla egoerara; musukoekin aritzen dira jolasean, jolasorduetan leku batetik bestera lasterketa egoten dira, ondo eta pozik, jakinda egoera oso ezberdina dela, eta ez dela umeentzako batere erosoa. Ikasleak eta irakasleok ere kezkatuta gaude osasunarekin, izan ere, kasuak sortu daitezke eta sortuko dira. Aurre egin beharko diogu datorrenari.\nEz dakigu administrazioak nola erantzungo duen; ziklo bat konfinatuz gero, zalantzan gaude ea irakasle gehiago bidaliko dizkiguten ordezkapenetarako.\nErronka handia izaten ari da ez-ohiko kurtso berriaren hasiera?\nErronka izugarria da. Egapen aurrera goaz, baina memento batzuetan estresa handia da. Horrez gain, bakoitzak bere familiarteko arazoak ditu eta konfinamendua bizi zuten egoeraren arabera, orain zalantzati edo beldurtuta agertzen dira ikasleak eta gurasoak. Zalantzak guztiok ditugu. Agintzen dutenek badituzte, pentsa eskoletako irakasle, ikasle eta gurasoek. Hala ere, uste dugu, Egapen oso zorrotz ari garela jokatzen, beraz, egoera apur bat bideratuko edo egonkortuko balitz gutxinaka neurriak malgutuko genituzke, gehienbat ikasleengatik.\nZein neurri hartu dituzue Egape ikastolan?\nGela guztiak bizikidetza talde egonkorrak dira. Orduan, taldeak egun guztia geletan egoten dira eta ez dira joaten espezialistengana, baizik eta hauek joaten dira ikasleengana. Jolasorduan oraindik ere gelaka banatzen dira, baina aurreikusten ari gara mailaka antolatzea, musukoa jarrita baitaukate. Gelakoak ez diren maila berekoekin harremanak sustatu behar direla iruditzen zaigu, azken finean, jolasorduak aire librean egiten baitira. Horrez gain, garbiketari izugarrizko garrantzia ematen diogu; une oro eskuak garbitu eta sartu bezain azkar higiene neurriak errepasatzen dituzte. Maiz egiten dugu segurtasun eta higiene neurrien lanketa.\nGuraso, irakasle eta ikasleen artean nabaritzen da egoerarekiko beldurra edo ziurgabetasuna?\nDenetarik dago. Mota guztietako familiak eta irakasleak daude. Batzuk lasai daude, besteak, berriz, beldurtuta. Guraso batzuek seme-alabak ikastolara bidaltzen dituzte beste aukerarik ez dutelako edota ez daude ados sei urtetik gorako haurrek musukoa jantzi behar izatearen neurriarekin, baina hori guztia ez dago geure esku. Horrelako kasuengatik korreoak jaso ditugu, eta batzuetan eskerrak eman dizkigute zintzo erantzuteagatik. Orokorrean, gugan konfiantza dutela eta geuk ere familiengan eduki behar dugu. Oraingoz, familien erantzuna ona izan da.\nHaurrak oso pozik etortzen dira ikastolara, eta jolasorduetan zoriontsu ikusten ditugu, zeren eta hilabeteak egon dira etxean sartuta lagunak eta gelakideak ikusi gabe. Esan beharra dago, haurrak aldaketetara moldatzeko gaitasun handia dutela.\nKoronabirus kasuren bat egongo balitz, zein protokolo jarraitu beharko litzateke?\nIkastolan Covid-19 arduraduna dugu eta badaukagu isolamendu gela bat kasuren bat gertatuko balitz. Arduradunak Osasun Saileko mediku, sendagile eta erizainaren telefono zenbakiak ditu. Orduan, haiekin harremanetan jarri eta nola jokatu adieraziko ligukete, hau da, erabakiak beraiek hartuko dituzte. Geure eginkizunak abisua pasatzea eta beraiek adierazitako neurriak betetzea izango lirateke.\nIkastetxeek babes nahikoa eduki dute Hezkuntza Sailaren aldetik?\nJaurlaritzak esandako gauza guztiak hedabideengatik jakin izan ditugu, eta, ondoren, dokumentuak iritsi zaizkigu. Dokumentu asko irakurtzeko eta betetzeko eskatu digute. Oso haserre gaude, iruditzen zaigu gauzak ez direla behar bezala egin. Horrekin batera, protokoloan neurriak zehatzak ezarri dira, baina beste asko gomendioak dira, eta gomendioak ardura geure gain botatzeko modua da. Azpimarratu nahiko genuke administrazioa eta gu bat ez gatozela "eskolen autonomia"k duen esanahiarekin; beraientzat gauza bat da, eta guretzat beste bat.\nUste dugu ez dutela lasaitasuna helarazi eta gauza asko azken unean egin direla. Guri egokitzen zaigu familiei lasaitasuna transmititzea eta saiatzen ari gara, aldiz Jaurlaritzatik ez dugu hori jaso. Urduritasuna azkar zabaltzen da. Horrez gain, talde txikiagoak egingo zirela esan zuten, horrek ratioak jaistea dakar, baina ez dute ezer egin. Ratioak jaistea eskatzen dugu, 16-18 ikasleko gelak osatzeko. Dirua inbertitu behar denean ez dute laguntzarik ematen.


Posta-zerrendetan eboluzioa, XML feed edo jarioak eskaintzeko\nLuistxo Fernandez 2004/05/14 10:33\nYahoo eta Google-ren arteko gerran beste fronte bat ireki da: posta-zerrenden kudeaketa sistemetan. Gudaldiko munizioan, mezuen XML feed edo jarioak darabiltzate orain bi aurkariek.\nOso baliabide indartsuarekin irten da kalera Google: Google Groups 2 Beta ( beta horrek esan nahi du probetan daudela oraindik). Ez bakarrik jendearentzako zerrenda eta bulletin publiko eta pribatuak (Yahook bezala), Usenet-eko artxibo osoa ere sistema berean integratzen da, hango newsgroup edo berri-talde guztiekin. Yahoo Groups sistemarentzako lehia zuzena\nGainera, gehikuntza ekarri dio Googlek sistemari. Zerrenda edo talde bakoitzaren informazioa XML-ezko feed edo informazio-jarioekin dator. Ez bat, gainera, baizik eta bi: mezuz mezukoa bata, eta bestea harien araberako ( haria esaten zaio eztabaidagune batean mezu nagusi bati eta haren harira sortzen den erantzun-kateari). Esate baterako:\nsoc.culture.basque berri taldea zerbitzu berrian: http://groups-beta.google.com/group/soc.culture.basque\nsoc.culture.basque-ren mezuen araberako feed osoa. (talde izenari /feed/msgs.xml gehitu helbidean)\nsoc.culture.basque-ren harien araberako feed murritzagoa. (talde izenari /feed/topics.xml gehitu helbidean)\nYahoo neurri batean ezustean harrapatu du honek. Onelist sistema sortu zuen Mark Fletcherrek hausnarketa interesgarria egin du gaur honetaz. Fletcherrek badaki apur bat horretaz, Onelist hura eGroups-ekin batu zelako gero, eta eGroups gero Yahoo Groups bilakatu zen. Eta zera dio: Yahook erosi zuenetik eGroups, apenas gehitu dion ezer, eta bai gauzak murriztu. Orain Bloglines gidatzen du Fletcherrek, eta ez zaio arrazoirik falta. Bilaketa funtzioa txarra eta traketsa du Yahook inon halakorik bada.\nHala ere, Yahoo Groups ere ari da mugitzen. Jakin dugunez, XML jario propioa ere badute orain bertako zerrendek, erdi ezkutuan bada ere. Hortaz, hor dago zerrenda euskaldun hauen XML feedak:\nEuskarazko XML feed bilduma eguneratu dugu helbide honetan:\nmoblog 2004/05/11 11:10\nTelezaborra blog euskalduna iragarri da Sustatun. http://blogs.ya.com/telezaborra Mezu bat igorri diot haren sortzaileari: Ez dakit nor zaren, telezaborlari, baina zorionak. Uste dut interesa piztekoa modukoa dela zure blog-a. Telebista gustatu eta telebista ezagutzen duen norbaiten profila zenuela esango nuke, baina ez dakit. Edozein modutan, animo. Irakurle bat bederen badaukazu jada.\nCoreblog diseinua: Movable Type-ren CSS orriekin guztiz konpatiblea\nLuistxo Fernandez 2004/05/10 16:33\nBlog-ak egitura bertsukoak izanda ere, diseinu personalizatuak egiteko aukerak daude. Eta Eibar.org blog-komunitate bat bihurtzen bada, bakoitzak bere estiloa ere eduki ahal izango du.\nAurreko mezu batean aipatutako Amatiñoren blog "faltsuaren" kopia eraldatu bat da. Hor ikusiko duzue dantzan menu desplegable bat (ez oso ondo kokatua, egia esan).\nHandik estiloa aldatuz, ikusi ahal izango duzue itxura aldatzen dela guztiz. Sarean estiloa, adibidez, Sarean.com web-etik hartutakoa da.\nAdibide honetarako, CSS estilo aldakorrera moldatzeko Jeff R. Hicks-ek sortutako Coreblog-erako CSS skin edo azala erabili dut. Era berean, Trond Lossius-en Lostblog gunetik azal-aldaketarako sistema kopiatu dut. Berak bere aldetik, beste norbaiti zor dio CSS estiloen kontua.\nMovable Type-ko estiloekin guztiz konpatiblea da garapen hau.\nmoblog 2004/05/08 10:57\nAtzo eibarnauten afaria. Blog kontuak aipatu genituen.\nHorra blog interesgarri batzuk.\nTom Lazarren Tomster eta berak lagun bati diseinatutakoa, Albrecht Kresse. azken honetan, eduki finko batzuk ezkerrean, blog-eko dietarioa eskuman.\nBlog sozio-politiko bat, Ipar Irlandako bizitzaz eta politikaz.\nGizartea eta zientziaz, Javier Armentia, Iruñeko Planetarioko zuzendaria:\nTelezaborra, Telebista asko gustatzen zaion euskaldun anonimo batek egina. Anonimoa izan arren, ez da libelo bat, iritzi interesgarriak dituela esango nuke.\nHauetara harpidetuta egonda, Bloglines erabilita, adibidez, zutabegile baten artikuletara harpidetuta bezala zaude.\nNik Bloglines-en bidez irakurtzen ditut gauza hauek. Horra: www.bloglines.com/public/luistxo\nBaina nire sarbide pertsonalarekin, modu desberdinean ikusten ditut, aldameneko irudi honetan bezala. "Karpeta" edo "albiste-iturri" bakoitzean zenbat nobedade ditudan irakurri gabe esaten dit. Adibidez, Telezaborra blog-ean 3 komentario berri daude. Consumer aldizkariko horretan, 15... Era berean, klik egin dut Sarean Photolog delakoan eta ikusten dut beste leihoan Jabi Zabalak kargatu dituen azken albiste-notiziak. Baten bat interesatzen bazait, irakurri egiten dut. Bestela, bihar arte aio.\nAipatu genituen halaber, nire esperimentoak. Nire blog-a hiru hizkuntzatan, eta azken 10 egunetan furtiboki egin ditudanak, e-posta mezuak bidaltzen:\nargazki blog adibidezkoa\nAmatiñoren blog faltsua (Amatiñoren Eibartarrek-eko mezuak berbidaliz egun batzuetan hornitu du hau Luistxok aproba gisa)\nCoreblog euskaratu dut\nLuistxo Fernandez 2004/05/06 14:46\nNire blog honen oinarri den softwarea, euskaratu dut, eta produktu instalagarri bezala prestatu euskarazko bertsio hori (gutxi gora-behera). Bide batez, gaztelaniaz ere jarri dut, eta beste hizkuntza batzuetan lokalizatzeko moduan ere bai.\nCoreblog Zope-rako blog-softwarea da, bitakora makina, eta Zope web aplikazioen zerbitzariaren gainean dabil: Zope bezala, hau ere software libre eta doakoa da. Orain arte Squishdot izan da produktu ezagunena Zope-ren eremuan, eta tresna indartsua da, duda barik, batez ere weblog kolektiboak edo albistegiak antolatzeko, Slashdot edo Barrapunto bezalakoak, eta horixe demostratzen du, nire ustez, Sustatuk.\nBaina blog-en mundua albistegi horietatik harantzago ere joan da, eta egutegi erako bitakora pertsonaletara zabaldu da. Duela hiru urte, blog softwarearen izen arketipikoak ziren Slashcode edo Nuke familia, eta horien parekoa zen Squishdot. Gaur ordea, izen ezagunenak dira Movable Type edo b2 ... eta horien parekoa da Coreblog.\nEgutegi erako antolaketa du giltza, trackback edo ping egiteko tresnekin dator, bidaltzaile pertsonaletarako dago pentsatua batik bat, eta, moblog aukera du. Azken hau, ideala da.\nMoblog edo mobile blog delakoa zera da: e-postaz bidaltzen duzu oharra, eta argitaratu egiten da blog-ean. Fitxategi erantsi gisa argazki bat gehitzen badiozu, hura ere azaltzen da. Blog honetako argazki hau horrela bidali zen, mezu soila e-postaz helbide jakin batera (POP kontua izan behar du, eta noski, pasahitz kontu batzuk konfiguratu behar dira blogean): ezagutzen ez nautenentzat, ni naiz laukote horretan nañarro, zatar eta mozkor itxurakoa.\nJaponian moblog kontu hauek bereziki zabalduak daude, kamera duten telefonoetatik bidalitako mezuekin hornitzen diren blog-ak dira han moda. Coreblog, izan ere, produktu japoniarra da, eta hortaz, horretarako ondo prestatua dagoela dirudi. Telefonoko argazki probarik ez dut nik egin oraingoz. Telefono mugikorrik ere ez daukat une honetan...\nCoreblog, esan dudan bezala, tresna japoniarra da, Atsushi Shibatak sortua. Orain arte, oso garapen japoniarra izan du, baina posta-zerrenda berri bat dago ingelesezko jardunarekin.\nNik, nire aportazio gisa, lokalizazio saio bat egin dut. Euskarazko skin bat, gaztelaniazkoa, eta beste batzuk garatzeko instrukzio sorta bat ere bai. Ez da programatzaile baten lana, baina, tira, ibili badabil.\nCoreblog beraz gain, Localizer produktua behar da. Nik probatu dut bertsio hauekin:\nInstrukzioak, hemen eta hemen\nInstalatu ondoren, honako itxura izango du blog euskaratuak: probazko gunea\nInterfaze aldakorreko instalazioa ere egin daiteke, hala-nola beste adibide hau\nItzulitako materiala, oso urria da. Bakarrik azaleko interfazeak moldatu ditut, ez kudeaketakoak (horretarako, produktuaren kodea ukitu behar zen, eta ez naiz horretan sartu). Localizerren oinarritu naizenez, .po fitxategiak sortu ditut eta hemen utzi ditut, kontsultatzeko. Itzulpenean zalantzatxo bat izan dut, trackback terminoarekin...\nIngelesen Hilerria, zertxobait desberdina da.\nCoreblog bat da hau ere, Localizerren gainean moldatua, baina ez da lokalizatutako euskarazko skin hori bezalakoa. Eraldatuago dago, tuning gehiago du nireak, ez da erraza izango produktu edo skin gisa beste bat garatzea, kableatu gehiegi du barrutik, eta kanpotik ere, tuning-kotxeak bezala, hortera samarra ere geratu zait. Edozein modutan, ez bakarrik azal lokalizatua, eduki-kudeaketa eleanitza ere lortu dut nolabait, eta ez nago disgustora. Zope-ren indarra.\nEditorialki, ez du asmo handirik nire blog honek. Hara eta hona idazten ditudan gauzak, hor ere pilatuz joango naiz. Sustaturako ezer idazten badut, hilerrira ere kopia; Eibartarrak zerrendarako okurrentzia bat, hilerrira ere kopia... Horixe da, ez besterik.\nJabi Zabala: Sarean,com bitakora eta fotolog-a\nLuistxo Fernandez 2004/05/06 06:58\nJabi Zabala nire lagunak Sarean.com bere bloga berritu du, eta asteroko prentsako bere artikuluen bilduma izateaz gain, orain bitakora pertsonalagoa ere bada. Gainera fotolog bat gehitu dio. Azalpen batzuk eman ditu Jabik Sustatun.\nBere blogak orain bi RDF-XML feed ditu, bata bitakorarentzat, bestea fotologarentzat. Hauek dira:\nSarean.com-eko titularrak norberaren orrian ager daitezen, hauxe da HTML orrietan itsatsi behar dugun kodea:\nTelendro lehiaketaren lehen asaltoa irabazi du Aurkik\nLuistxo Fernandez 2004/05/03 18:37\nGaur eguerdian zen Telendro lehiaketaren lehen sprint-a. Eta Aurkiko Telendro euskaldunak irabazi du! Eskerrik asko lagundu diguten denei. Esku inozente batek erabaki du, asteburuan guk jarritako mezuari, lotura bat eskainiz erantzun zutenen artean, nori egokitu saria. Tatxan, tatxan, and the winner is... Joseba Etxarri, Euskalkultura.com-eko webmasterra! Zorionak Joseba, jarriko gara kontaktuan zurekin, ea nola pasatzen dizugun Google-ren Gmail web-posta zerbitzuan kontu bat izateko aukera hori.\nEskerrik asko lehiaketan parte hartzen lagundu diguzueonoi. Garaipen partzial honen berri, Dirson antolatzailearen gunean. Lehen asaltoa izan da hau. Lehiaketa benetakoa irailean da. Ordura arte lehen postuan jarraitzea, zaila dago. Baina, batek daki!\nEdozein modutan, hasierako boom honek zer nolako eboluzioa izango duen, ez dago argi. Lehen astean, 3000 telendro baino gehiago sarean, eta geurea lehena!\nNonbait, ingelesez eta frantsesez egin izan dira horrelako lehiaketak. Frantsesez mangeur de cicogne (zikoina-jale!) terminoarekin proposatu izan da lehiaketa, eta ingelesez, sigla batekin, SERPS.\nFrantsesezkoak ez du hedapen handirik izan. Mangeur de cicogne bilaketak 600 emaitzatara ez da iristen Googlen, eta Telendroak, berriz, 3000tik gora izan ditu zazpi egunetan.\nIngelesez hilabetera mugatu omen zen lehiaketa, eta irabazle suertatu ziren guneen analisiak blog-spam fenomenoaren berri triste samarra besterik ez du ekarri emaitza nagusi gisa. Irakurri analisi hau berri-talde batean, edo Jabi Zabalak blog-spam-aren berri nola izan duen ere...\nBlog-spamaren edo asperdura eta ahanzturaren bidea hartuko ote du Dirson-en telendro lehiaketak? Geroak esango du.


AUO 0’7, beste GKE batzuei laguntzen dien GKE bat - Osaraba\nAUO 0’7, beste GKE batzuei laguntzen dien GKE bat\negilea Osaraba · 21 otsaila, 2016\nAUO 0’7 gobernuz kanpoko erakundeak otsailaren 17an bazkideen diru-bilketa eman zien eurek aukeratutako sei proiekturi. Guztira, elkartearen 134 bazkideek emandako 39.627 euro bildu dituzte.\nVicente Ferrer elkarteak 8.000 jaso ditu Anantapurren (Indian) informazioko osasun zerbitzuetara sartzeko hobekuntza eta hiesa duten pertsonei laguntzeko proiektu baterako.\nDenok Osasunaren Alde (DOA) elkarteak 7.000 euroko txeke bat hartu zuen Beniko (Bolivia) osasun sistema indartzeko.\nOcularis elkarteak jasotako 7.647 euroak inbertituko ditu osasun sistema publikoko oftalmologia, optika eta begietako protesiak fabrikazioa espezialitateko profesionalen gaitasunak handitzeko proiektuan.\nBoluntariotza eta Gizarte Ekintza elkarteak eman dizkioten 7.901 euroak bideratuko ditu ‘Sembrando esperanza’ izeneko proiektura, Burkina Fasoko biztanle gutxietsiei eta haurren nutrizioari lagunduko diona.\nBerriz, Urrats berriak elkarteak emango dizkio bildutako 7.730 euroak GKEk Trujillon (Peru) duen egoitzako hezkuntzako tutoretzari.\nAzkenik, AMSOGRA (Amistad y solidaridad con Granada y Masaya) elkarteak 3.153 euro inbertituko ditu Nueva Segoviako (Nikaragua) zentro batean ospitaleratutako jaioberrien kontrola eta behaketa egiteko CPAP arnasgailu bat erosteko.\nZorionak AUO 0’7ko kide guztiei pertsona gutxietsiekiko laguntza keinu hauengatik. GKE bat, beste GKE batzuei laguntzen diena.\nNext story Araba ESIko egoiliar batek saria jaso du Hipertentsioaren Euskal Elkartearen urteko bileran\nPrevious story Araba ESIko itzulpenak


Espainiako Federazioak hiru puntu kendu dizkio Realari, azken neurketan lehiaketaren logotipoa ez eramateagatik | Kirola | Berria\nEspainiako Federazioak hiru puntu kendu dizkio Realari, azken neurketan lehiaketaren logotipoa ez eramateagatik\nTalde txuri-urdinari isun ekonomikoa ere jarri diote. Horrenbestez, donostiarrek 18 puntu izango dituzte, 21 izan beharrean. Levanteri eta Vila-reali ere zigor berberak ezarri dizkie Lehiaketa Batzordeko epaile bakarrak.\nRealarn eta Levanteren arteko ligako partida, Zubietan. Gorka Rubio / Foku Tamaina handiagoan ikusi\nEspainiako Futbol Federazioak argitaratu duen oharraren arabera, Lehiaketa Batzordeko epaile bakarrak bi zigor ezarri dizkio Realari, Betisen aurka jokatu zuen azken partidan lehiaketaren logotipoa ez eramateagatik. Bata, hiru puntuko galera —18 puntu izango lituzke orain, 21 izan beharrean—; eta bigarrena, isun ekonomikoa, 602 eta 3.006 euroren artekoa, lehiaketako 88. artikuluaren arabera. Hain zuzen, Levantek eta Vila-realek ere Realari ezarri dizkioten zigor berberak jaso dituzte, arrazoi beragatik.\nHorrez gain, Rayo Vallecano, Betis eta Valentzia ere zigortu ditu epaileak, baina isun ekonomikoa bakarrik jarri die, «aurrez ez zeudelako jakinarazita», antza.\nRealak ez du ebazpenaren inguruko adierazpenik egin oraindik. Klubak hamar eguneko epea du erabakiaren aurkako errekurtsoa aurkezteko.\nBestalde, Realeko akziodunen batzar nagusia azaroaren 14an egingo da, Viktoria Eugenia antzokiko areto nagusian, 19:00etan.


Ilusio erreferentziala – Gizapedia\nIlusio erreferentziala, erreferentziaren ilusioa edo ilusio mimetikoa fizkiozko lan bat erreala balitz bezala osatu eta interpretatzea da. Ohikoa sentsazioa da eleberri baten irakurleen edo film baten ikusleen artean, eleberriaren edo filmaren barruan balira sentitzen direnean alegia. Fizkioa osatzerakoan, anitz dira ilusio erreferentziala sortzeko narratzaileak dituen baliabideak, hala nola deskribapen zehatza, fikziozko mundu bat osatzea, toki errealetan kokatzea edo pertsonaien jarraipen etengabea egitea. Roland Barthesek sortu zuen kontzeptua, erregistro denotatiboak erreala adierazten duela dirudien arren, finean irakurlearengan efektu konnotatiboa eratzen duela baieztatuz (ikus, denotazioa eta konnotazioa) , eta hortik errealitatea modu errealean islatzen ari delako irudipena ilusio hutsa izatea.\nDiscurso Filisofico y mermeneusis, 79. orr.\nKronotopoa fikziozko lan batean espazioak eta denborak erakusten duten batasuna da, fikzioa garatzen den espazioa eta denbora ezezik, fizkioari euskarria ematen diona, bien arteko lotura estuaren bitartez. Kronotopoa…\nLiteraturan, narratzailea istorioaren haria kontatzen duena da. Narratzailea eta idazlea kontzeptu desberdinak dira: idazlea idazlana idatzi egiten duena da, baina idazlana osatzerakoan kontakizuna narratzailearen esku uzten du, nahiz…


Herri Ondarea :: Eskupekoak guardia zibilei\nGerraostean errotak itxita egoten ziran, baina danak ez, antza. Orduan be eskupekoa edo zeozer egoten zan. Guardia zibilak etorten ziran kuandorik kuandora, eta hareei be indabak edo zeozer emoten eutseezan. Bidean basotik ganaduagaz etorri ezkeroan eta akuilua pintxoagaz ikusi, kastigau egiten eben guardiek; eta zeozer emon ezkeroan, libre. Ganadua ezin zan pintxau; akuiluari ha untzea ezin eikion ipini. Ganadua basoetara-eta ibilten ziranean, apur bat espabiletako, pintxau egiten eben eta kastigau egiten zan. Guardia zibilak binaka ibilten ziran beti. Bidean-edo non edo han koiuten zituen eta zeozer emon behar izaten jaken. Hareek etxera etorten ziran, eta uruna edo indabea edo zeozer eroaten eben eta libre! "Untau barik gurdiak irrintzi egiten dau". Untau egin behar da.


KETO LIGHT PLUS Malagan erosi batetik €39\nKeto Light Plus Malagan\nKeto Light Plus Malagan prezio murriztuan\nDieta ketogenikoan pisua galtzea askoz ere eraginkorragoa izango da Keto Light Plus hautsa zure dietan gehitzen baduzu. Berezkoa, zetosiaren agerpena bizkortzen du eta iristeko zailak diren lekuetan gantzak erretzea estimulatzen du.\nMalagan hautsa promozio baterako erosteko, nahikoa izango da eskaera orria erabiltzen baduzu eta eskaeraren informazioa tresnaren webgune ofizialean dagoen harremanetarako inprimakian sartzen baduzu. Ordubete barru enpresako ordezkari batek deituko du zure telefonoa deskontu posible baten inguruko bidalketari buruzko galdera guztiei erantzuteko. Gaur Espainiak Keto Light Plus eskuratzeko aukera eskaintzen du €39 prezioan. Paketea postetxean har dezakezu edo mezularitza batek zure etxera eramango du. Ordainketa esku artean jaso ondoren.\nNon eros dezaket Malagan Keto Light Plus\nKeto Light Plus Malagan eska daiteke webgunearen bidez\nZetoen dieta gehiegizko pisuari aurre egiteko tresna eraginkorra da. Dieta ketogenikoan pisua galtzea estimula daiteke denbora gutxian emaitza hobeak lortzeko. Horretarako, Keto Light Plus hautsa nutrizionista nagusiek sortu zuten. Edariak osaera naturala du, beraz, segurua da guztientzat eta ez du erabiltzeko mugarik.\nBuy Malagan Keto Light + jada ez da arazoa. Webgune ofizialak 24 orduko eskaerak onartzen ditu eta hautsa Malaga hirira bidaliko du arazorik gabe.\nUtzi eskaera webgunean Espainiako konpainiaren webgune ofizialean dagoen eskaera orriaren bidez, komunikaziorako harremanetarako informazioa adieraziz.\nItxaron kudeatzailearen deia eta argitu zurekin eskaeraren xehetasunak, antolatu helbidera bidalketa eta baieztatu xehetasunak.\nPaketea jaso eta ordaindu egiten duzu, postariak postara zure helbidera bidaltzeko kostua desberdina izan daitekeela zure egoitzako beste hirietan. Aukeratutakoaren arabera, eskaera posta bidez edo mezularitza baten bidez edo entrega helbidean ordaintzea posible da.\nEta gogoratu: gaur bakarrik DESKONTUA% -50. Espainia bizkor ari da deskontatutako edizio mugatuko artikuluak eskuratzen. Bihar kostua gorantz alda daiteke. Sartu zure datu pertsonalak eskaera orrian, zure pisu ideala €39 bakarrik lortzeko!\nErabiltzaileen iritziak Keto Light Plus Malagan\nBuckwheat dieta mono dieta famatuena da\nPisua galtzeko buckwheat dietaren deskribapen zehatza, alde onak eta txarrak, osasunean eraginak, kontraindikazioak. Menua, errezetak eta zerealak prestatzeko arauak. Dieta monoa ateratzeko modu zuzena.\n3 Urtarrila 2021\nSabelaldea argaltzeko ariketa fisiko eraginkorren multzoa, emaitzak lortzeko ezartzeko arauak.\nPankreatitisaren tratamendurako dieta eraginkorra\nBetetze beharra eta pankreatitisaren dietaren osagai nagusiak. Baimendutako eta debekatutako jakiak, lagin-menua.\nEskatzeko Malagan Keto Light Plus


Irekia Eusko Jaurlaritza - Gobierno Vasco :: Euskadik FITURren bere eskaintza turistikoaren aniztasuna erakutsiko du, “jasangarritasunaren eta orekaren ikuspegitik”, esan du Retortillo sailburuak\nEuskadik FITURren bere eskaintza…\n<iframe src="https://www.irekia.euskadi.eus/eu/embed/videos?flv_video=2019%2F01%2F21%2Fnews_51331%2Fretortillo_fitur.flv" width="320" height="210" allowfullscreen></iframe>\nEuskadik FITURren bere eskaintza turistikoaren aniztasuna erakutsiko du, “jasangarritasunaren eta orekaren ikuspegitik”, esan du Retortillo sailburuak Iturria: Irekia\nretortillo_fitur.jpg Iturria: Irekia\nFITUR2019_1.jpg Iturria: Irekia\nFITUR2019_3.jpg Iturria: Irekia\nFITUR2019_2.jpg Iturria: Irekia\nFITUR2019_4.jpg Iturria: Irekia\nretortillo_fitur_2019.jpg Iturria: Irekia\nFitur urtarrilaren 23aren eta 27aren artean izango da, eta Euskadik 700 m2-ko standa izango du\n2018an, Euskadik aktiboki jardun du lankidetzan Espainiako turismo-bulegoekin, nazioarteko sustapenean, zenbait ekintzari esker.\nAlfredo Retortillo Eusko Jaurlaritzako Turismo, Merkataritza eta Kontsumoko sailburuak, gaur, 2018ko turismoaren balantzea egin du, eta Euskadi FITURren nola izango den aurkeztu du. Prentsaurrekoan Harkaitz Millán Basquetour - Turismoaren Euskal Agentziako zuzendaria ere izan da.\nRetortillok urtarriletik azarora bitarteko bisitarien sarrera-kopuruaren berri eman du, abenduko daturik oraindik ez dago eta. 3,5 milioi turista inguruk bisitatu dute Euskadi.\nSailburuak azaldu duenez, “datu horiek guztiek erakusten dute Euskadin turismoaren industriak zer egoera ona bizi duen eta, hori dela eta, hazkuntza eutsia eta jasangarria izateko turismo-eredua finkatzen duten ildoekin bat jarraituko dugu lanean: egiturazko apustuetan eragitea, dibertsifikatuetan, publiko guztiarentzako aukerekin; balio erantsia areagotzea, herrialdearentzat eta bisitatzen gaituztenentzat; eta, gure baliabide erakargarri nagusiak ere aintzat hartuta, turismoa bera lurraldeetatik banatzen laguntzea eta horrek dakartzan negozio-aukerak Euskadiko hiri eta herri gehiagotatik banatzen laguntzea”.\nEgutegia aste honetan abiarazten da, FITUR 2018an. Gaurko aurkezpenean, Harkaitz Millán Basquetourreko zuzendariak azoka honetako lan-agenda azaldu du. Urtarrilaren 23an hasten da, 12:30ean, eta Euskadiko standa inauguratuko da, sailburuaren eskutik; ekitaldian Euskadiko erakunde, enpresa eta erakundeen ordezkaritza batek parte hartuko du.\nEuskadiko standak 700 m2 izango ditu; xedea izango da eskaintzen dituen baliabideen xehetasunak, aniztasuna eta aberastasuna batzea. Nobedade gisa, aurten Euskadik standa izango du LGTBI gunean, Gehiturekin elkarlanean; aurten, gainera, Bilbo “2019ko Ortzadar Atlantikoaren Hiriburu” bilakatuko da.\nGainera, Espainia Berdearen 30. urteurrenean, Euskadik presidentetza jasoko du, Asturiaseko erakundeen eskutik, beraiek izan baitzuten 2018an. Horrela, Euskadi Kantauriko beste erkidego batzuekin batera nazioartean sustatzeko markaren ahalmena sendotzen da.\nAgendaren barruan, honako hauek nabarmendu behar dira: Turismoko Estatu Idazkaritzak Turismo, Merkataritza eta Kontsumo Sailari emandako SICTED saria, turismoaren arloan udalaz gaindiko erakunde onenagatik.\nGainera, standaren barruan zenbait aurkezpen egingo dira, besteak beste: Industrialdia 2019; IWINETC 2019 Enoturismoko Nazioarteko Kongresua; Chillida Leku hurrengo irekieran; Santa Katalinako Lorategi Botanikoa; geoparkeak; Zarautz Parrillan Euskadiko haragiaren eta arrainaren lehiaketa; Araba irisgarria eta Araba running; Crusoe Treasure urpeko bodega; sare erromatarra edo museo gastronomikoak.\nAurkezpen horiek amaierako publikoarentzako egunetan izango dira eta, horiez gainera, ardo-, txakolin-, sagardo- edo gazta-dastaketak eta musika- eta magia-emanaldiak ere egongo dira.\nintervencion_retortillo_fit... behera kargatu (20 MB)\nmillan_proposamen_berriak_e... behera kargatu (400 KB)\nmillan_proposamen_berriak_e... 5 MB


Aldundiak txoke plana abiarazi du gaikako bilketako edukiontzietan kutsatutako zatikien agerpena eragozteko Azkoitian - Artikulua - ORAIN Gipuzkoa\nJosé Ignacio Asensio: “Gure gain hartzen dugu arazoa errotik eteteko ardura".\nIngurumeneko Departamentuak sentsibilizazio eta informazio kanpaina abiarazi du, Azkoitiko Udalaren kolaborazioarekin, Azkoitiko landa gunetako edukiontzietan kutsatutako zatikien agerpena eragozteko, gaikako bilketan atzemandako akatsak zuzentzeko eta hondakinen birziklatze egokia bermatzeko.\nJosé Ignacio Asensio: “Gure gain hartzen dugu arazoa errotik eteteko ardura. Garrantzitsua da edukiontzi bakoitzean dagokion frakzioa uztea, honi esker sailkapen plantetan errefus arazoak saihesten ditugu. Ezinbestekoa da hiritarren kolaborazioa eta konpromisoa”.\nGipuzkoako Foru Aldundiko Ingurumeneko Departamentuak txoke plan bat abiarazi du; lehenengo ekintza moduan informazio kanpaina bat barne hartzen du Azkoitiko 11 landa gunetan, Azkoitiko Udalaren kolaborazioarekin. Plana aurkeztu dute José Ignacio Asensio Ingurumeneko Diputatuak eta Javier Zubizarreta Azkoitiko Alkateak.\nPlanaren lehendabiziko helburua da biztanleak sentsibilizatzea hondakinen bereizketa egokiaren arloan, birziklapena errazteko. Asmo honekin Azkoitiko landa guneko 250 etxebizitzari bidali zaio gutun bat ekimena iragartzeko eta herritarren kolaborazioa eta konpromisoa eskatu da.\nOrain egun batzuk salatu zuten bilketa kamioi batek hondakinen frakzio ezberdinak nahastu zituela. Nahiz eta Mankomunitatearen eskumena izan, Departamentuak arazo honi eutsi dio. Izan ere, gaikako bilketaren irudia kaltetu ditzake eta horregatik, interbentzio plana abiarazi du herriko landa gunetan antzemandako inpropio kopuruari konponbidea emateko. Helburua da hondakin horietan dauden materialen birziklapen egokia ziurtatzea eta hondakinen kudeaketa jasangarrian gaikako bilketa funtsezkoa dela aldarrikatzea. Honi buruz Asensiok nabarmendu du “funtsezkoa” dela herritarren “kolaborazioa eta konpromisoa”. “Gure gain hartzen dugu arazoari irtenbidea bilatzeko ardura”, gaineratu du Ingurumeneko Diputatuak.\nAsensiok nabarmendu ditu herritarren konpromisoa eta kontzientziazioa. Izan ere, Gipuzkoako lurraldean birziklatze maila altua da eta ondo birziklatzen da. “Kontzientziazio maila oso handia da, baina egia da oraindik zalantzak daudela hondakin zehatz batzuekin, non bota behar diren zehazteko garaian. Horregatik, kanpaina hau abiarazi dugu, herritarrak laguntzeko”. Foru arduradunak azpimarratu du “gaikako bilketa funtsezko faktorea da hondakinen kudeaketa jasangarria bermatzeko eta akats posibleak edo herritarren konfiantza ahuldu dezaken guztia zuzentzea garrantzitsua da. Funtzionatzen duen sistema da eta Gipuzkoak behar duena”.\nGaur abiarazi da kanpaina ingurumen hezitzaile baten bisitarekin herritarrei azaltzeko hondakin bakoitza zein edukiontzira bota behar den eta eduki dezaketen zalantzak argitzeko. Bisitak abuztuak 1era arte egingo dira eta hezitzaileak landa eremuetan bizi diren herritar guztiak bisitatuko ditu etxez etxe. Gainera, liburuxka informatiboa banatuko da. Halaber, tamaina handiko informazio panelak ezarriko dira gune bakoitzean. Panel horietan berriro ere azalduko da piktogramen bidez zein hondakin bota behar den edukiontzi bakoitzean.


Metrovacesa - Wikipedia, entziklopedia askea.\nhotel, shopping mall (en) eta bulego-eraikin\nMetrovacesa higiezinen konpainia espainiarra da. Higiezinen enpresa askoren batzearen ondorioz sortutako taldea da. Lehena, Urbanizadora Metropolitana 1918an sortu zuten Otamendi anaiek. Inmobiliaria Metropolitana 1935ean sortu zuen Carlos Mendoza, eta Vacesa edo Inmobiliaria Vasco Central, 1946an sortu zen.\n2003an Bami erosi zuten, eta 2005ean Frantziako Gecina. Dena den Sanahuja familiaren (enpresako akziodun nagusia 2005ean) desadostasunek enpresa bitan banandu zuten. Zeukan zorra ordaindu ezinik, 2009tik Metrovacesako jabeak zorra zuten bankuak dira.\n(Gaztelaniaz) Metrovacesaren webgunea\nOrriaren azken aldaketa: 30 apirila 2020, 17:12.


hondarribikogazteasanblada | Hondarribiko gazteasanbladaren bloga | 2 orria\nHondarribiko gazteasanbladaren bloga\nEgilearen Fitxategiak: hondarribikogazteasanblada\nKrisiaren aurrean alternatibak – Sare libreak\nKrisiari aurre egin behar zaio, suminduz, protesta eginez, baina sortuz ere. Alternatibak aztertzeko jardunaldiekin jarraituz sare libreak ezagutarazten saiatuko gara eta gehien bat Guifi.net proiektua. Gogoratzen bazarete ez da lehenengo aldia gazte asanbladak gai hau jorratzen duela. Gure 2. fanzinean … Irakurtzen jarraitu →\nEkintzak atalean publikatua\t| Iruzkin bat utzi\nStop kaleratzeak Hondarribia SORRERA\nEgoera latza bizitzen ari gara. Gutxien duena kalean geratzen da eta, lana edukitzeko zortea badu, kalean eta soldata enbargatuarekin. Zero asko dituen diru kantitate bat lapurtzen duena ordea tribunaletan txotxongiloarena egin ondoren propina ordaindu, eskerrak eman eta kalean geratzen da. … Irakurtzen jarraitu →\nKrisiaren aurrean alternatibak – Elikadura burujabetza\nHondarribiko gazte asanbladakoak ekimen berri batekin gatoz. Krisi garai gogor hauetan, blablabla… jarraitu dezakegu eta aserre eta triste joango gara etxera. Azkenaldian asko ikusten dugun gauza da hori, baina, alternatibak, pesimismo eta depresioa estalki hartuta, ezkutatu nahi dizkigute. Horri aurre … Irakurtzen jarraitu →\nHemen gaude, berriz gatoz eta gauza berriekin. Aspaldian ez dugu gure bloga eguneratu. Ikasturte berriari hasiera eman genionetik sukalde lanean aritu gara. Laster berri gehiago edukiko ditugu, baino, orain arte egindako lana erakutsi asmoz, hemen duzue esku artean darabilgun proiektua: … Irakurtzen jarraitu →\nBikingo mariako argazkiak\nAupa lagunak Atzokoa ederra izan zen. Giro ederrean igaro zen desenbarku guztia, nahiz eta, obetzeko gauzak egon oraindik gutxinaka ikasten goaz guztiok. Ekitaldi guztian zehar lagunak eduki genituen arazki eta bideoak ateratzen, beraz, hemen duzuen argazkien bildumatxoa, gutxinaka handitzen joango … Irakurtzen jarraitu →\nGazte eguna – ia dena prest!\nIa listo dugu gazte eguna. Gaur erosketa egin eta mahai eta aulkien bila joango gara elkarte eta lagun ezberdinengana. Toldo bat ere utziko digute euria egiten badu busti ez gaitezen, hau ere muxu truk! Mila esker laguntza eskaintzen ari zareten … Irakurtzen jarraitu →\nIrailak 1 Gazte eguna!\nPosted on 2012/08/26\nBikingo maria ia presatua dugu guztiz, baina, hori baino lehen Gazte asanbladak eta Psilocybek gazte eguna antolatu dugu! Egun oparoa prestatu dugu: Hasteko kapulloan gure pregoi serio eta formalaren ondoren txupinazoarekin hasi eta trikipoteoari ekingo diogu herritik zehar giro jatorrean. … Irakurtzen jarraitu →


Galletas Artiach 100 egun greban daramatza - Ekonomiaren KZ\nGalletas Artiach 100 egun greban daramatza\nGalletas Artiacheko langileak mobilizatu ziren atzo, greban ehun egun betetzen ari zirenean, Eusko Jaurlaritzari eta alderdiei babesa eskatzeko, enpresarekin elkarrizketa bideak lortzeko helburuarekin, “Lan-baldintzetan eta bizi-baldintzetan hobekuntzak” ekarriko dituen “bidezko hitzarmen” baten alde, LAB, ELA eta ESK sindikatuek jakinarazi zutenez. 09: 00etan, langile horiek bizikletan atera ziren Orozkoko lantegitik Deustuko Erriberako fabrika zaharrera, Bilbora.\n100 eguneko grebaren ondoren, duela mende bat Deustuko Erriberako oilategiek zortzi orduko lanaldia lortu zuten lantegira hurbildu nahi izan dute. Langile ohiekin batera, manifestazioan iritsi ziren Eusko Jaurlaritzaren Bilboko egoitzara. Bertan, greba-batzordeak agiri bat irakurri zuen, eta, bertan, “Hainbeste esfortzu eta sufrimenduz lortu zituzten lan-baldintzei” eraso zieten, “Eskubide horietako bat ere lapurtzen ez uzteko konpromisoaz gain, eskubide horiek hobetzeko aurrerapausoak emateko” konpromisoa berretsiz.\nEra berean, Jaurlaritzari eta alderdi politikoei “Galletas Artiach enpresaren eta langileen ordezkaritzaren arteko elkarrizketa-bideak mantentzeko laguntza” eskatu zieten. Gogorarazi zutenez, langileen helburu nagusia “hitzarmen bat da, non lan-baldintzak eta bizi-baldintzak negoziazioaren bidez hobetuko diren”. Hala, “Enpresaren asmoek sektore industrialean ematen ari den soldata-arrakala ez jasateko beharrezko mekanismoak” antolatzeko eskatu zuten. Halaber, laguntza eskatu zuten Adams Foodsek “lantegia modernizatzeko eta Orozkoko Galletas Artiachen ekoizpenaren etorkizuna bermatzeko beharrezkoak diren inbertsioak egin ditzan”.\n← Euskadik euskal ekintzailetzaren datu-basea aurkeztu du Bartzelonan\nEuskaltelek 5G sarea zabaltzen jarraitzen du →\nAramcok 21.717 milioi dolar irabazi ditu lehen hiruhilekoan, % 30 gehiago\nPentsio-planak erori egin dira eta funtsak edukitzeari eutsi zaio\nSonyk 6.399 milioi irabazi ditu 2021ean, 2020an baino % 14 gutxiago


Oraindik eros daitezke Bilbon izango den Errugbi finalarako sarrerak. Deia, Noticias de Bizkaia\nSan Mamesen jokatuko da\nOraindik eros daitezke Bilbon izango den Errugbi finalarako sarrerak\nSarrerak http://www.epcrugby.com/bilbao2018.php webguneko plataformaren bitartez lortu daitezke\n2018(e)ko maiatzaren 8a, asteartea - 13:00etan eguneratua\nAukera bikaina da maila goreneko errugbia ikusteko;izan ere, historian, lehenengo aldia da European Proffesional Club Rugby (EPCR) erakundeak finalak Sei Nazioen zirkuitutik kanpo dagoen hiri batean antolatzen dituena.\nBritainiako Gloucester Rugby taldea eta Galesko Cardiff Blues arduratuko dira maiatzaren 11n Challenge Cup txapelketaren titulua eskuratzeko San Mamesen jokatuko diren finalak inauguratzeaz, 21:00etatik aurrera. Partidarako sarrerak saltzeari dagokienez, nabarmen gainditu dira EPCRk markatutako kopuruak;izan ere, finala ikusteko 31.000 sarrera saldu edo erreserbatu dira. Hala ere, oraindik daude salgai eserlekuak 25 eurotik aurrera.\nBestalde, Ingalaterrako Leinster Rugby taldeak eta Frantziako Racing 92 taldeak Champions Cupeko finala jokatuko dute maiatzaren 12an San Mamesen, 17:45ean. Guztira, 49.000 sarrera saldu dira partidarako;hortaz, Europako Koparen finalerako estadioa bete-beteta egotea espero da, 2013. urtetik gertatu ez dena. Partidarako azken sarrerak 70 eurotik gora daude salgai.\nERRUGBIKO FINALEK 100.000 PERTSONA BAINO GEHIAGO EKARRIKO DITUZTE BILBORA\nNorgehiagoka horiek joka


LIFE TREMEDAL proiektuko “Zohikaztegiei buruzko lan taldea” Lugon bildu zen (2014/11/20) « Life Tremedal\nHome → Noticias → LIFE TREMEDAL proiektuko “Zohikaztegiei buruzko lan taldea” Lugon bildu zen (2014/11/20)\nLIFE TREMEDAL proiektuko “Zohikaztegiei buruzko lan taldea” Lugon bildu zen (2014/11/20)\nLIFE TREMEDAL proiektuko “Zohikaztegiei buruzko lan taldea” Lugon bildu zen azaroaren 17tik 19ra, lan saio bat egiteko; zehazki, Iberiar Penintsularen iparraldeko zohikaztegi motak izan zituzten aztergai. Taldea zientzialariek, teknikariek eta Espainia iparraldeko nahiz Europar Batasuneko beste herrialde batzuetako hezeguneetan adituak diren kudeatzaileek osatua dago.\nIberiar Penintsularen iparraldean dauden zohikaztegi motak izan zituzten aztergai, eta horrekin batera, zer gako eta zer arazo dauden zohikaztegiak identifikatu eta ezaugarritzeko, kudeaketa jarraibideak, eta zohikaztegiak kontserbatu eta lehengoratzeko egin daitezkeen ekintzak. Era berean, Lugo iparraldeko mendietan dauden zohikaztegi motetako erreferentzia diren herriak bisitatu ziren, Sierra do Xistral izeneko bazterretan. Inguru hori Natura 2000 Sareko lekua da, eta bertan Europa kontinentaleko zohikaztegi laginik onena dago estalki zohikaztegietan, eta berezitasun nahiz garrantzi handia dauka biodibertsitatea kontserbatzeko. Natura 2000 Sarea, hau da, naturgune babestuen Europako sarea, lagungarria da zohikaztegi habitatak babesteko, zohikaztegien europar azaleraren zati handi bat sarean sartua baitago.\nZohikaztegiak oxigeno urriko ingurune istiltsuetan sortzen dira; gai organikoa nekez deskonposatzen da, kantitate handietan metatzen da eta zohikatza sortzen du. Garrantzi handiko habitatak dira, gizakiari zerbitzu asko ekartzen dizkiotelako, hala nola klima erregulatzea, karbonoa finkatzea, uholdeen aurkako babesa… Bertako animaliak eta landareak, gainera, bakan-bakanak dira eta oso mehatxatuak daude.\nZohikaztegiak, gainera, oso garrantzitsuak dira azterlan paeloekologikoak egiteko, hau da, ekosistemek historian zehar zer bilakaera izan duten jakiteko. Zohikaztegiak, izan ere, historiako liburu ireki bat dira, eta behar diren gakoak ematen dizkigute klima-aldaketa aztertzeko,bai eta gizakiak biosferan zer kalte eta zer eragin sortu dituen jakiteko ere.


Eskola kirola euskaraz\nHaur eta gazteei zuzenduriko kirol eskaintza osoa euskaraz izan dadin Oarsoaldeko udalek hartutako konpromisoa berretsi dute\nErrenteriako Udaletxeko biltzar aretoan egin zen prentsaurrekoan, Julen Mendozak (Errenteriako alkatea), Aiora Perez de San Romanek (Oiartzungo alkatea eta Oarsoaldeako lehendakaria), Amaia Agirregabiriak (Pasaiako alkatea) eta Ainhoa Zabalok (Lezoko alkatea), lau udalek 2008an hartutako konpromisoak berretsi dituzte, eta eskualdeko lau udalerrietan kirol eskaintza osoa euskaraz izateko urratsak egiten jarraitzera animatu dute.\nHezkuntza sistemaren bidez Oarsoaldean gauzatzen ari den berreuskalduntze prozesua osatu eta sendotzeko, aisialdiko ekintzak edo eskolatik kanpo egiten direnak, kasu honetan kirola, euskaraz egitea beharrezkoa da.\nHezkuntzaren alorrean zeresana duten eragile guztien arteko elkarlanari esker, egun, hezkuntza sistemak eskualdeko haur eta gazte guztiek euskaraz jakitea bermatzen du.\nKirol eskaintza osoa euskaraz izateko bidean, 12 urte arteko haur eta gazteei zuzenduriko udalen kirol eskaintza guztia euskaraz egiten da, egun, Oarsoaldean.\nBestetik, azken 15 urtean kirol eta euskara zerbitzuek ikastetxeekin batera egindako lanari esker eskola kirola euskaraz egiten da osoki, lau herrietan.\nAdin tarte horretara arteko kirol eskaintza osoa euskaraz izan dadin kirol klub edo elkarteen eskaintza euskaldundu beharra dago orain, Errenterian eta Pasaian batez ere, Oiartzunen eta Lezon 12 urte arteko kirol eskaintza osoa euskaraz egiten dela esan baitaiteke, hutsuneak hutsune.\nEsan bezala, hezkuntzaren alorrean zeresana duten eragile guztien arteko elkarlanari esker, egun, hezkuntza sistemak eskualdeko haur eta gazte guztiek euskaraz jakitea bermatzen du.\nEuskararen erabateko normalizazioa lortuko badugu, ordea, beste alor batzuekiko elkarreragina ezinbestekoa da, osagarritasuna lortze aldera, eta hala, prozesua indartzeko. Hezkuntza araututik kanpora ere euskarazko eskaintza behar dute. Irakaskuntza alorrean egindako ahalegina eraginkorra izan dadin, beharrezkoa da kirol jarduerak euskaraz izatea.\nLan lerro honi jarraiki, orain kirol klub edo elkarteen eskaintza euskaldundu beharra dago, honela, oraindik beraien ekintzak euskaraz eskaintzen ez dituztenek, hizkuntza honetan ere eskaini dezaten.\nHori dela eta, xede hau lortu ahal izateko eta prozesu guzti honetan zehar, kirol klubek edo elkarteek eskualdeko lau udalen laguntza izango dute.


Osasunerako talkoa kaltegarria da? | Consumer\nOsasunerako talkoa kaltegarria da?\nKontsultatutako adituek diote ez dagoela talkoa erabiltzeak minbizia sortzen duela berresten duen azterketarik edo argitalpenik.\nEgilea: Sara Rivas 2018-ko abenduak 21\nAzken egunotan, zalantzan dago haurraren azala zaintzeko produktu klasiko bat. Reuters berri-agentziaren txosten baten arabera, talkoa, zehazki Johnson & Johnson (J&J) marka ekoizten eta merkaturatzen duena, kaltegarria da osasunerako eta minbizia eragin dezake. Benetan horrela da? Artikulu honetan, gaiari buruz sor daitezkeen zalantza guztiak argituko ditugu; esate baterako, albistea nondik datorren, enpresak zer dioen eta medikuek zer gomendatzen duten.\nNondik dator talkoak minbizia sortzen duela dioen berria?\nReuters-en txosten batek dokumentuak eta beste froga batzuk aipatzen ditu, Johnson & Johnson-en exekutiboek albistearen berri zutela adierazten dutenak, eta ez zieten jakinarazi ez erregulatzaileei, ez jendeari. Zehazki, albiste-agentziak dioenez, zenbait dokumentu aztertu ditu, eta frogatu du ezen, 1971tik 2000. urtearen hasiera arte behintzat, konpainiaren talko mineralak zenbait aldiz positibo eman zuela asbesto-kantitate txikietarako.\nArgitaratu den informazioaren arabera, enpresak azterlan batzuk ordainduko zituen bere talkoa segurua zela frogatzeko, baina, egia esan, lortutako emaitzek ez zieten mesederik egiten. Horregatik, identifikatu gabeko idazle baten laguntza izan zuen, ikerketen emaitzak idatzi eta erakunde arautzaileei aurkezteko. Reuters-ek dioenez, dokumentu horiek J&Jri zuzendutako 11.700 eskaerarekin lotutako fitxategi batean daude, minbizi-motaren bat eragiteagatik. Dokumentu horietako asko ezkutuan gorde dira, orain arte, epaileen aginduz. Demanda horietako batek joan den uztailean jaso zuen epaia, eta Johnson & Johnson kondenatu zuen 4.690 milioi dolar ordaintzera 22 emakumeri, talkoak obulutegiko minbizia eragin ziela esaten baitute. Konpainiak apelatu egin zuen erabakia.\nZer erantzun du Johnson & Johnsonek?\nPeter Bicks konpainiaren abokatuak esan du Reutersen artikulua aldebakarrekoa, faltsua eta difamatzailea dela. “Hitz gutxitan esanda, Reuters-en historia konspirazio-teoria zentzugabea da”, esan zuen. Gainera, komunikatu bat eman zuen, hitzez hitz hauxe dioena: “Adostasun zientifikoa zera da: gorputz-hautsetan erabiltzen den talkoak ez duela minbizirik sortzen, talko hori edozein dela ere. Hori egia da, baita Johnson & Johnson-en talko kosmetikoak noizbait asbesto-kantitate txiki eta hautemanezinak izango balitu ere”.\nGobernuaren erreakziorik izan da?\nKanadako Gobernuak Salud Canada-n web orrian argitaratu zuen lege-proiektu bat, gorputzeko zenbait produktu eta eremutan talko minerala erabiltzea debekatzeko, zehazki, emakumearen ugaltze-eremuan, bereziki nesketan, sexu-organotik migratu, umetokira iritsi, tronpak zeharkatu eta obulutegiko minbizia eragin dezakeela uste duelako.\nBaina zer da asbestoa?\nAsbestoa (edo amiantoa) mineral metamorfiko haritsuen multzo bat da, eta material askotan erabiltzen da, besteak beste, teila, azuleju, paperezko produktu, zementuzko produktu, ontzi, paketeria, pintura edo talkoan.\n1906az geroztik, Estatu Batuetako Osasun eta Giza Zerbitzuen Sailak (HHS), Ingurumena Babesteko Bulegoak (EPA) eta Minbizia Ikertzeko Nazioarteko Bulegoak (IARC) onartutako giza kantzerigeno gisa (minbizia sortzen duen substantzia) sailkatu dute asbestoa. Zehazki, IARCren arabera, asbestoak mesotelioma (bularra eta sabelaldea estaltzen dituzten mintz meheetako minbizi nahiko ezohikoa) eta biriketako, laringeko eta obulutegiko minbiziak eragiten dituen ebidentzia nahikoa dago. Minbizi ezohikoa den arren, mesotelioma da asbestoaren eraginpean egotearekin lotutako minbizi-formarik arruntena.\nAmiantoaren ondoriozko minbizia\nMinbiziaren Institutu Nazionalak, gainera, honako hau adierazten du: “asbestoaren eraginpean egoteak asbestosi-arriskua ere areagotu egin dezake (birikei eragiten dien hantura-gaixotasuna, arnasa hartzeko zailtasuna, eztula eta birikari kalte iraunkorra eragiten dizkiona), bai eta pleura-plakak ere (birika inguratzen duten mintzen aldaketak)”.\nNork du asbestoarekin lotutako gaixotasun bat izateko arriskua?\nMinbiziaren Institutu Nazionalak dioenez, mundu guztia dago asbestoaren eraginpean noizbait. Asbesto-kontzentrazio txikiak aurki daitezke airean, uretan eta lurrean. Hala ere, pertsona gehienak ez dira gaixotu esposiziopean egon ondoren. Institutuaren arabera, gaixotzen direnak asbestoaren eraginpean egon dira nahiko maiz, normalean, lantokian bertan, materialarekin zuzenean kontaktuan edo ingurunean nabarmen egoteagatik. Baina, gobernu-arauei eta lan-praktika hobeei esker, gaur egun langileek (asbestoaren aurreko esposiziorik gabe) iraganeko langileek baino arrisku gutxiago dute. Erakunde horren arabera, asbestoak eragindako gaixotasun baten sintomak agertu baino hamarkada batzuk geroago ager daitezke.\nZer zerikusi du talkoak asbestoarekin?\nTalkoa buztinetik datorren minerala da. Atera ahal izateko, lur azpiko biltontzietatik minatu dute. Asbestoa ere lurpeko biltontzietatik dator, eta, batzuetan, tanga horietako zainak talko-biltegietan egoten dira. Kutsadura gurutzatua deitzen zaio horri.\nTalko guztiak dira kaltegarriak?\nEz, talko minerala bakarrik. Baina almidoizko talkoak edo arto-fekulak ere badaude. Talkoa kosmetikoetan eta makillajeetan erabiltzen da, baita botika, txikle eta abarretan ere. Horiek detektatzeko, produktu horien osagaiei erreparatu diezaiekegu, batzuetan magnesio silikato gisa agertzen baita.\nZer diote medikuek?\nEROSKI CONSUMER harremanetan jarri da dermatologoekin, onkologoekin, neumatologoekin eta familiako medikuekin. Denak bat datoz esatean ez dagoela ikerketarik ez argitalpenik talkoaren erabilerak minbizia sorrarazteari buruz. Izan ere, uste dute oso litekeena dela asbesto-kopuruak arazoren bat sortzea, eta asbestoa kantzerigenoa soilik dela harekin modu bizi eta luzean kontaktuan dagoenean. Gainera, gaia interes komertzialei erantzun diezaiekeela adierazi dute. Nabarmentzekoa da konpainiaren ekintzak Burtsan erori direla, eta egun bakar batean %10 jaitsi direla.\namiantoa minbizi mujer-eu niños-eu\nGiza papilomaren birusa, B hepatitisa eta minbizia: txertoen garrantzia\nEgilea: Asociación Española Contra el Cáncer - Sede Bizkaia\nMina: nola sentitzen duten gizonek eta emakumeek, eta zergatik hartu beharko lukeen kontuan zure medikuak\nEgilea: Verónica Palomo\n“Medikuntzan genero-ikuspegirik ez izateak emakume gehiago hiltzea eragiten du”\nGeneroa medikuntzan: horrela eragiten dio emakumearen osasunari\nOngizatea Infografia EU\nOsasun-arazoak Infografia EU\nBiriketako minbizia: gaixotasun isila\nAkaroei alergia izatea


Ángel Alonso, iahorro.com-eko zuzendari nagusia | Consumer\nÁngel Alonso, iahorro.com-eko zuzendari nagusia\nFinantza-produktuak alderatzeak urtean 1.000 euro irabazten lagun dezake\nBankuak lehian, zuk irabazi. iahorro.com produktu finantzarioen konparadorea internautaren aurrean aurkezteko lema da. Erakundeak 6.000 produktu baino gehiago ditu bere datu-basean (gordailuak, banku-kontuak, txartelak, hipotekak, pentsio-planak, burtsako brokerra, dibisak, inbertsio-funtsak, kredituak eta automobil-aseguruak). Hilero, 350.000 erabiltzailek baino gehiagok bisitatzen dituzte beren orriak, finantza-produktu lehiakorrenak zein diren eta haiekin irabazi edo aurreztu daitekeen aztertzeko. Ángel Alonso enpresako zuzendari nagusiak dio finantza-konparadoreak erabilgarriak direla komisioak eta gastuak aurrezteko eta errentagarritasun handiagoa lortzeko. Finantza-produktu onenak alderatzen eta haien alde egiten badu, aurreztaileak 1.000 euroraino irabaz dezakeela dio.\naurrezki bankuak diru


Maria Luisa Senar - Wikipedia, entziklopedia askea.\nMaria Luisa Senar\nZarautz, 2016ko irailaren 26a (90/91 urte)\nMaria Luisa Senar Marichalar (Pasaia, Gipuzkoa, 1925 - Zarautz, 2016ko irailaren 26a) erraketista profesionala izan zen 29 urtez. Bartzelonan jokatu zuen 12 urtez eta gainontzeko 17 urteetan Mexikon jardun zuen.. Senar izenaz kantxaratu zen.\nGerra Zibila baino lehenago ahizpa nagusia pilotan jokatzen hasi zen Pasaian eta gurasoek erraketa erosi zioten. Gerra hasi zenean ordea, Senar familia Bilbora joan zen, ondoren Frantziara. Gerraostean Pasaiara itzuli ziren. Ahizpak ez zuen jadanik erraketan jarduteko gogorik, orduan, Maria Luisa erraketa hartu eta entrenatzen hasi zen Javier de Andonegirekin. Gero, Donostiako Grosen jarraitu zuen entrenatzen eta ikasten. 1939an debutatu zuen Bartzelonako Chiqui frontoian eta bertan jokatu zuen 12 urtez, handik Mexikora joan zen eta han 17 urtez jarraitu zuen pilotan.\nMexikon jokatu zuen saioan oihartzun handia izan zuen emakumeen pilota jokoak. Ondo tratatu zituzten erraketistak eta ondo ordaintzen zieten.. Garai hartan 100 bat erraketista zebiltzan frontoietan jokatzen; Metropolitanon, Colonen, Tijuanan eta Acapulcon. Giro ona zuten haien artean, lagun giroa. Mari Luisak Metropolitano frontoian jokatu zuen eta agur ere hantxe esan zion erraketari.  Ospe handiko atzelaria izan zen. Mexikoko pilotalekuan urte askoz aritu zen irakasle lanetan ere.  .\nZarauzko Udalak, 2010ean, Jose Mari Urrutia ondarroarrak landutako Euskal Pilota lanean oinarritutako erakusketan antolatu zuen. ‘Erraketista’ zarauztarrak sailean Maria Luisa Senar gogoan izan zuten.\n2013an Irurako frontoian VII. Emakumea Pilotari egunean omenaldia jaso zuen beste hainbat erraketista ohirekin batera. \n2015ean Maria Luisa Senar azaltzen den "Erraketistak lehen eta orain" dokumentala erakutsi zuten Pasaian eta omenaldia egin zitzaien Senar eta beste zenbait pasaitar erraketistari.,, \n↑ http://canales.diariovasco.com/esquelas/diario/2016-09-27/m-luisa-senar-marichalar-6480101.htm )\nOrriaren azken aldaketa: 25 otsaila 2020, 18:34.


ESKOLA-JANTOKIA – BAIKARA Gipuzkoako Ikasleen Gurasoen Federazioa\nEgunero 91.000 ikaslek jaten dute EAEko ikastetxe publikoetako jantokietan. 2000. urtetik, egun indarrean dagoen araudia martxan jarri zenetik (2000ko martxoaren 1eko agindua), 10.000 jankidetik egungo…\nGaur, abenduak 14, “Eskola-jantokiak EAEn. Nolakoak diren eta nolakoak izan litezkeen: elikaduraren kalitatea, hezkuntza-potentziala eta ingurunearekin duen lotura” ikerketa aurkeztu dugu VSF Herrien Bidezko Elikadura…\nEskola-jangelak hobetzea gure helburu nagusien artean egon da beti. Horregatik aurkezten dizuegu inkesta hau. Zuen iritzia ezagutu nahi dugu zuen seme-alaben elikadura eta osasuna hobetzeko.…\n“GURE PLATERA GURE AUKERA” plataformak eskola komunitateek, lehen sektoreak eta gizarteak, oro har, eskola jangelen gaur egungo eredua aldatzeko ikusitako premiari erantzuteko xedez sorturiko ekimen…\nJANGELAko BEGIRALEEN FORMAZIO ESKAINTZA\nIkasturte honetan ere, BAIKARAK jangelako begiraleen zuzendutako formazioa eskaintzen ditu. Dagoen eskaintza ikusteko sakatu hemen\nBergarako San Martin Agirre herri eskolak irabazi du Gazte Irekiaren hirugarren edizioa\n“GURE BIZITZA KALITATEA HOBETZEKO JANGELAREN AUTOKUDEAKETAREN BILA” bideoarekin Bergararko San Martín de Agirre 6. mailako ikasleak irabazi dute Eusko Jaurlaritzak antolatutako lehiaketa San Martin Agirre…\nError: Error validating access token: Session has expired on Monday, 18-Feb-19 09:11:35 PST. The current time is Tuesday, 20-Aug-19 03:26:11 PDT.


Sede Electrónica - Politica de Privacidad - Basauri Udala - Sede Electronica\n94 466 63 00\nIdentifikatzeko Modu Digitalak\nErregistroa eta Izapideak\nAbisuak, Kexak, Iradokizunak eta Galderak\nIZAERA PERTSONALEKO DATUAK BABESTEARI BURUZKO KLAUSULA\nJarraian azaltzen dizugu, argi eta zalantzarik gabe, Basauriko Udalak zelan tratatuko dituen ematen dizkiozun izaera pertsonaleko datuak. Argibide horiek ematen dizkizugu, izaera pertsonaleko datuak babesteari buruzko indarreko araudia betetzeko —Europako Parlamentuaren eta 2016ko apirilaren 27ko Kontseiluaren 2016/679 Erregelamendua (EB) (aurrerantzean, DBEO); eta 3/2018 Lege Organikoa, abenduaren 5ekoa, Izaera Pertsonaleko Datuak Babestekoa eta Eskubide Digitalak Bermatzekoa—.\nTratamenduaren arduraduna Basauriko Udala\nTratamenduaren xedea Udal eskumeneko programa, zerbitzu eta prestazioak kudeatzea, herritarren parte-hartzearen alorrean\nTratamendua egiteko legimitimazioa Tratamendua beharrezkoa da, arduradunari dagokion legezko betebeharra betetzeko.\nJasotzaileak Ez zaie daturik lagako hirugarrenei, eta ez da nazioarteko transferentziarik egingo.\nInteresdunen eskubideak Datuetara sartzea, datuak aldatu edo ezabatzea («ahanzturarako eskubidea»), datuak mugatzea edo tratamenduari aurka egitea, emandako datu pertsonalen eramangarritasunerako eskubidea eta berauen gaineko banakako erabakirik ez hartzekoa.\nJarraian dituzu xehetasun guztiak.\nBasauriko Udalak konpromisoa hartzen du jasotako datu guztien gaineko konfidentzialtasuna bermatzeko eta erakundean ezarritako Segurtasun Eskema Nazionaleko neurriak betetzeko.\nBasauriko Udalak bere pribatutasun-politika aldatu ahalko du, bai berezko irizpideei jarraituta, bai lege-aldaketa batek hala aginduta. Horregatik, erabiltzaileoi gomendatzen dizuegu aldiro pribatutasun-politika kontsultatzea, aldaketen berri jasotzeko.\nTratamendua egiteko legitimazioa\nLagapen edo transferentzien jasotzaileak\nNOR DA ZURE DATUEN TRATAMENDUAREN ARDURADUNA?\nNortasuna: Basauriko Udala (IFK: P4801900D)\nHelbidea: Kareaga Goikoa 52. PK: 48970 Basauri\nTelefonoa: 944 66 63 00\nZERTARAKO TRATATZEN DITUGU ZURE DATUAK?\nDatuak tratatzen ditugu udal eskumeneko programa, zerbitzu eta prestazioak kudeatzeko, herritarren parte-hartzearen alorrean. Jasotzen ditugun datuak bakar-bakarrik tratatuko ditugu zehaztutako xede esplizitu eta zilegietarako. Eta, gerora ere, ez da egingo xede horrekin bateraezina den tratamendurik.\nErabiltzailea da datuen titularra, eta, beraz, inprimakietan ematen dituenak benetakoak, zehatzak, osoak eta eguneratuak izan behar dira. Era berean, konpromisoa hartzen du Basauriko Udalari jakinarazteko emandako datuetan egon daitezkeen aldaketak, erakundeak tratatutako informazioa eguneratu dezan eta informazio hori akatsik gabea izan dadin.\nBEHARREZKOAK DIRA ESKATZEN DITUGUN DATU GUZTIAK?\nBai. Inprimakian eskatzen ditugun datu guztiak behar ditugu, zerbitzua kudeatu ahal izateko.\nZENBAT DENBORATAN ZEHAR GORDEKO DITUGU EMATEN DIZKIGUZUN DATU PERTSONALAK?\nEmaten dizkiguzun datu pertsonalak gordeko ditugu horiek ezabatzeko edo baliogabetzeko eskatzen diguzun arte, baldin eta jaso genituen xedeetarako egokiak badira eta xede horietara mugatuta badaude.\nOHARRA: ez dugu hartuko erabaki automatizaturik, eta ez dugu profilik egingo emandako datuekin.\nTratamendua egitea zilegi da, beharrezkoa delako arduradunari dagokion legezko betebeharra betetzeko.\nZEINI HELARAZIKO DIZKIOGU ZURE DATUAK?\nInolaz ere ez ditugu lagako ematen dizkiguzun izaera pertsonaleko datuak; eta datu horiek ez ditugu ostatatuko Europar Batasunetik kanpoko zerbitzarietan.\nZEIN ESKUBIDE DITUZU, ZURE DATUAK EMATEN DIZKIGUZUNEAN?\nEdonork du eskubidea jakiteko ea Basauriko Udalean berari dagozkion datu pertsonalak tratatzen ari garen ala ez.\nGainera, interesdunek honako eskubide hauek dituzte:\nBeren datu pertsonaletara sartzea: eskubidea dute Udalak esateko ea berari dagozkion datu pertsonalak tratatzen ari den ala ez.\nDatuak zuzentzeko eskatzea: eskubidea dute Udalak datu pertsonal zehazgabeak zuzentzeko eta osatu gabe daudenak osatzeko.\nDatuak ezabatzeko eskatzea: datu pertsonalak ezabatzeko eskubidea izango dute, besteak beste, baldin eta jasoak izan ziren xederako jada beharrezkoak ez badira eta interesdunak bere adostasuna baliogabetzen badu.\nTratamendua mugatzeko eskatzea: interesdunek, inguruabar jakin batzuk ematen badira, beren datuen tratamendua mugatzeko eskatu ahalko dute. Adieraziko da datuak bakar-bakarrik tratatu ahalko direla erreklamazioak egikaritzeko edo horiei aurre egiteko.\nTratamenduaren aurka agertzea: interesdunek eskubidea izango dute beren datuak tratatzearen aurka agertzeko, edozein unetan, baldin eta inguruabar jakin batzuk ematen badira eta beren egoera partikularrari lotutako arrazoiak tarteko badaude. Kasua hori bada, datuen tratamendua bertan behera geratuko da, ez bada ezinbesteko arrazoi zilegiengatik edo erreklamazioei aurre egiteko beharrezkoa dela tratamenduarekin jarraitzea.\nDatuen eramangarritasuna: interesdunek eskubidea izango dute, batetik, dagozkien datu pertsonalak erabilera arrunteko eta irakurketa mekanikoko formatu egituratuan jasotzeko, eta, bestetik, datu horiek beste tratamendu-arduradun bati transmititzeko.\nNOIZ ERANTZUNGO DIOGU ZURE ESKABIDEARI?\nBasauriko Udalak ahalik eta lasterren erantzungo die eskabide guztiei. Gehienez ere, jaso eta hilabeteko epean izango da. Eskabidearen konplexutasuna zein den eta zenbat eskabide ditugun, erantzuna beste bi hilabetez luzatu ahalko da. Kasua hori bada, Udalak hala jakinaraziko dizu, lehen hilabetearen barruan.\nNOIZ BALIOGABETU AHALKO DUZU DATUAK TRATATZEKO ZURE BAIMENA?\nZure baimena bertan behera utzi ahalko duzu edozein unetan. Hori bai: baimena baliogabetu aurreko tratamenduak zilegi izaten jarraituko du.\nZELAN EGIKARITU AHAL DITUZU ZURE ESKUBIDEAK?\nERREKLAMAZIOAK AURKEZTU AHAL DIRA?\nBai. Ezin izan badituzu zure eskubideak egikaritu, erreklamazio bat aurkeztu ahal diozu datuen babesaren alorreko kontrol-arduradunari (kasu honetan, Datuak Babesteko Espainiako Bulegoa).\nAbisuak, kexak, iradokizunak, galderak eta esker onak\nAhalduntze eskolako ikastaroen eta jardueren kudeaketa\nArmak (aire konprimitukoak, arkuak eta baleztak)\nArriskutsuak izan daitezkeen animaliak kontrolatzea\nAskiesteak eta Abalen askiesteak\nAuzo bitartekaritza eta gazteen lonjak\nBerdintasuna eta genero indarkeria (informazioa eta arreta, aholkularitza juridikoa eta orientazio psikologikoa)\nBideozaintza eta kontrola\nBiztanleen errolda (HAZ)\nBorondatezko diru bilketa\nDiagnostikoa, balorazioa eta jarraipen soziala\nEbazpen liburuen zaintza\nELZ. Etxez etxeko laguntza zerbitzua\nEnplegu Eskaintza Publikoak\nEspedienteak, zehapen prozesua\nEzkontza zibilaren eskaera\nHauteskunde erroldaren tratamenduaren arduraduna (HAZ)\nHauteskunde prozesuen kudeaketa\nHirigintza (hirigintza plangintza eta kudeaketa)\nIdazkari nagusiak kide anitzeko organoak tramitatzea (osoko bilkurak, gobernu batzarrak)\nIkastaro sozialen sustapena (berdintasuna, immigrazioa, etab.)\nIkastaroetan eta tailerretan prestatutako materiala kudeatzea. Bideoak grabatzea\nInformazio publikoa eskuratzea\nJarri gurekin harremanetan (webgunea)\nKontabilitatea eta diruzaintza\nLaguntzak eta dirulaguntzak (Hirigintza)\nLaguntzak, dirulaguntzak eta bekak (orokorrak)\nLan aholkularitza etxeko langileei\nLizentziak (motak jaso) Hirigintza Saila\nMarienea elkarteko bazkideak\nMarieneako aretoak erreserbatzea\nMarieneako ikastaroen eta jardueren jakinarazpenak\nMarieneako sare sozialak\nNahitaezko diru bilketa\nOndasunak eta ondarea erregistratzea, bateraezintasun arrazoien ondorioz\nOsoko bilkurak eta gobernu batzarrak grabatzea\nPlangintza eta herri lanak\nPolizia ekipoen hornidura\nPolizia jarduerak. Atestatuak\nSarreren eta irteeren erregistroa (HAZ)\nSexu informazioko zerbitzua\nUdal organoen ohiko funtzionamendua kudeatzea\nUdalerriko kultur kudeaketa\nZerbitzu juridikoak, barne eta kanpo aholkularitza juridikoa\nKareaga Goikoa Kalea, 52\nBasauriko Udala - Ayuntamiento de Basauri\n© 2020 All Rights Reserved. Designed By TI


Segurtasun-sistema inteligenteak izango dituzte BEIren ibilgailuek, eta gidaritza automatikoa, zeinek autobusen ate guztiak nasatik 4 zentimetro baino gutxiagora gerturatzen direla bermatuko baitu | BEI Segurtasun-sistema inteligenteak izango dituzte BEIren ibilgailuek, eta gidaritza automatikoa, zeinek autobusen ate guztiak nasatik 4 zentimetro baino gutxiagora gerturatzen direla bermatuko baitu – BEI\nSegurtasun-sistema inteligenteak izango dituzte BEIren ibilgailuek, eta gidaritza automatikoa, zeinek autobusen ate guztiak nasatik 4 zentimetro baino gutxiagora gerturatzen direla bermatuko baitu\nNabarmentzekoa da talken prebentziorako ‘Mobileye’ sistema, zeinek, inteligentzia artifiziala dela medio, egoera arriskutsuez ohartaraziko baitie gidariei\nBy usuariobei 7 Uztaila 2021\nBEI Segurtasun Sistemak Dosierra\nGasteizen BEI martxan jartzea gero eta gertuago dago. 9 milioi euroko udal-inbertsioarekin, puntako teknologiako 13 ibilgailu elektrikok hiriko 14 auzo lotuko dituzte eta TUVISAren 2. linean zerbitzua emango, 3 milioi erabiltzaile izateko potentzialarekin. Mugikortasun-sistema iraunkorra izango da autobus elektriko inteligentea; berritzailea, eskuragarria eta segurua. Gainera, segurtasun-sistema inteligenteak izango ditu, eta gidaritza automatikoa, zeinek autobusen ate guztiak nasatik 4 zentimetro baino gutxiagora gerturatzen direla bermatuko baitu.\nIrizar E-Mobility euskal enpresak egindako 13 unitateek izango dituzten zenbait berritasun aurkeztu dituzte gaur goizean Mugikortasunaren eta Espazio Publikoaren zinegotzi eta TUVISAko lehendakari Raimundo Ruiz de Escuderok eta Udalaren garraio-sozietatearen kudeatzaile María José Ajuriaguerrak, BEIren lau ezaugarri nagusietako biri, irisgarritasunari eta segurtasunari, dagokienez.\nIzan ere, segurtasun- eta gidaritza-sistema aurreratuak izango dituzte ibilgailuek. Horien artean, nabarmentzekoa da talken prebentziorako ‘Mobileye’ sistema, zeinek, inteligentzia artifiziala dela medio, egoera arriskutsuez ohartaraziko baitie gidariei, modu akustiko eta bisualean. Ingurune dinamikoa etengabe ikuskatzen duen kamera-sistema bati konektatuta egongo da aparatua, eta piztu egingo da, eta soinu-alerta bat igorriko, aurrez aurreko talka egiteko nahiz oinezko edo ziklistak harrapatzeko arriskua egokitzen delarik. Praktikan, istripua gertatu baino lehen abisatuko du, eta, horrenbestez, gidariari denbora emango, erreakzionatzeko.\nOharkabean erreitik ateraz gero, BEIren ibilgailuek ohartarazi egingo diete gidariei, baita gainerako ibilgailuekiko segurtasun-tartea gordetzen lagundu ere. Orobat ohartarazi diete gehiegizko abiaduraz, eta automatikoki ezagutuko trafiko-seinaleak. Gainera, autobusek kamera digitalak izango dituzte atzerako ispiluen ordez, eta horrek ikuseremua hobetuko du, eta aukera emango BEIren inguruan jartzen diren erabiltzaile guztiak ikusteko, inongo oinezko ez dadin egokitu gidariak ez ikusteko moduan.\nIbilgailuetan ez ezik, seinaleztapenean eta bide-marretan ere egin ditu hobekuntzak Udalak, BEIren ibilgailuen segurtasuna areagotzeko. Hain zuzen ere, garraio publikoaren sistema berri hori igaroko den 61 bidegurutzeetatik 14etan, lehen semafororik ez zegoen lekuetan, izango da aurrerantzean. Eta bidegurutze horietatik 29tan lehen baino semaforo gehiago izango dira.\nAldi berean, oinezkoek lehentasuna izango ez duten igarobideak identifikatu dira, marka berde eta zuriekin, eta sakagailua duten 40 seinale jarri, itsuei BEIren presentziaz ohartarazteko. Era berean, argi-abisuak jarri dira, eta seinaleztapen osagarria izango da bizitegi-kaleetan, ibilgailuek abiadura moteldu dezaten. Eta BEI datorrela ohartarazteko kanpaia-hotsa tranbiek erabiltzen duten bera izango da.\nBEIren ibilgailuek izango duten beste hobekuntza bat gidatze automatikoko sistema izango da, zeinek aukera emango baitu autobusen ate guztiak nasatik 4 zentimetro baino gutxiagora gerturatzeko. Ibilgailu arruntetan, 12 eta 19 zentimetro artekoa izan ohi da tarte hori. “Erabiltzaileei, autobusera igotzeko orduan, askozaz ere zerbitzu hobea eskaintzeko aukera ematen digu horrek”, azaldu du TUVISAko kudeatzaile María José Ajuriaguerrak.\nAte guztietatik sartu ahal izango da BEIra. Eta horrek ere laburtuko du bidaiariak hartu eta uzteko denbora.\nCookie propioak eta hirugarrenen cookieak erabiltzen ditugu webgunearen funtzionamendua baimentzeko eta trafikoa aztertzeko. Cookieen konfigurazioa alda dezakezu edo informazio gehiago eskuratu gure Cookien politikan.OnartuErrefusatu


Eibarko bonbardaketaren 75. urteurrena — Eibar.ORG | Eibarko peoria\nHemen zaude: Hasiera / Blogak / Eibartik / Eibarko bonbardaketaren 75. urteurrena\nAsier Sarasua 2012/04/17 11:51\nAurten 75 urte beteko dira ejerzito nazionalak Eibar bonbardatu eta “liberatu” zuenetik. Zazpi hilabetez Eibarren egon zen gerrako frontea. Gipuzkoa osoa falangisten eta reketeen esku zegoen bitartean, Eibar-Elgeta zen miliziano eta gudarien erresistentzia puntua. Apirilaren 24-25 bitartean, kainoiek eta hegazkinek lagunduta, biak hartu eta txikitu zituzten, Elgeta eta Eibar. Eibarko Udalak, Badihardugu Euskara Elkartearen laguntzarekin, egitarau polita antolatu du datozen egunotarako. Gerra ezagutu zuten haien lekukotza eta ahotsa ere entzun ahal izango dugu.\nGerra zibila 1936ko uztailaren 18an piztu zen. Indar golpistek ez zuten denbora larregi behar izan Nafarroatik sartu eta Gipuzkoa ia osoa euren esku hartzeko. Irailerako euren esku zegoen lurralde osoa, Eibar-Elgeta izan ezik. Euskal Herriko gudalosteak, batez ere miliziano sozialistez eta gudari abertzalez osatutakoak, Eibar inguruan eta Otxandio aldean bildu zituen indarrak, oraindik euren esku zegoen lurralde bakarra defendatzeko, Bizkaia.\nZazpi hilabetez egon zen frontea geldirik, ez atzera ez aurrera, gutxi gorabehera Ondarroa-Arrate-Eibar-Elgeta-Intxorta-Urkiola-Otxandio lerroan finkatuta. Negu luzea izan zen, borroka txikiz eta noizbehinkako bonbardaketaz jositakoa. Egoera latza, gogorra, herri oso baten bizimodua goitik behera aldatu zuena. Izugarria da Eibarko nagusienei euren lekukotasunak entzutea. Frontea Eibarren egon zen bitartean eguneroko bizimodua nolakoa zen ezagutzea. Nola gerra (ere) naturaltasun osoz bizi izan zuten, gaur egungo belaunaldikook ez daukagun sendotasun, adore eta zuzentasunaz.\nGureGipuzkoa.net | Zona de la parroquia de San AndrÃ©s despues del bombardeo © CC BY-SA\n: Ojanguren, Indalecio\nGero eta gutxiago dira garai hartakoa kontatzeko moduan daudenak. Denborak aurrera egiten du, azkar, eta gerra zuzen-zuzenean ezagutu zuten haiek joaten ari dira; 85-90 urte inguruan dabiltza, bizi direnak. Hala ere, euren lekukotza utzi digute. Eibarren 20 urte daramatzagu bertako ahozko ondarea eta memoria historikoa jasotzen. Azken urteotan Ahotsak proiektu barruan, batez ere (eta hor ere badira hainbat testimonio eder), eta lehenago Eibartarren Ahotan proiektuaren barruan. 1999-2002 bitartean 200 elkarrizketa baino gehiago egin genituen Eibarren, gehienak ere 1905-1920 inguruan jaiotako eibartarrei. Euren ahotan jasotako lekukotasunak hortxe ditugu, gertatutakoaren lekuko.\nAurten 75 urte beteko dira, hortaz, Eibar bonbardatu eta txikitu zutenetik. Beste herri batzuetako bonbardaketak ezagunagoak dira, beharbada (batez ere Durangokoa, Gernikakoa eta Bilbokoak), gehienbat hainbat herritar hil zelako bertan. Eibarren hildako gutxixeago egon zen, bonbardaketaren unean herria erdi-hutsik zegoelako, bertako herritarrak Bizkaira ihes eginda zeudelako, baina herria txiki-txiki eginda geratu zen, Gernikan bezalatsu. Ikusgarria da Ojangurenek ateratako erretratu zaharrak ikustea, eliza bakarrik zutik, inguruko kale guztiak lurra jota, etxe eta eraikin guztiak kiskalita. Azken urtean pelikula zahar batzuk ere berreskuratu dira, nazionalek eurek grabatutakoak, bonbardaketaren ostean Eibar “liberatzera” sartu zirenekoa. Maltzatik sartu, Bidebarrietan gora igo, eraikinak lurrean, Ifarkale eta Elgetakale oraindik sutan...\nUrteurren borobila dela-eta, 75. urteurren hori gogora ekarri nahi izan du Eibarko Udalak. Horretarako herriko zenbait talderen laguntza ere partaidetza izan du, tartean Badihardugu Euskara Elkartea, eta egitarau polita antolatu du datozen egunotarako. Asti eta diru gutxirekin antolatutako egitaraua, baina osatua, interesgarria eta sendoa, nire ustez. Horren berri zabal eman dute dagoeneko hainbat tokitan (Eibarko udal webgunean, hedabideetan edo Ahotsak.com webgunean, esate baterako), eta hantxe ikusi ahalko duzu egitarau osoa, baina nik zenbait ekitaldi azpimarratu nahiko nituzke.\nApirilak 25, 19.00 Portalean. “75 aniversario de los bombardeos de Eibar”. Jesus Gutierrez historialari eibartarraren hitzaldia Eibarko kultur etxean. Hainbat datu eta argazki berri ere aurkeztuko ditu ikerlariak. Hitzaldian zehar Euskal Herriko Ahotsak proiekturako Eibarren jasotako hainbat lekukotasun ere entzun eta ikusi ahalko ditugu.\nApirilak 26, 20.30 Coliseo antzokian. Gerra Zibila Eibarren, bertsoz eta kantuz. Maialen Lujanbio bertsolariak eta Juan Pinilla kantaore flamenkoak bertsoak, musika eta poesia jarriko dizkiete Eibarko bonbardaketa bizi zuten lekukoen hitzei. Eibarko jende nagusiari grabatutako elkarrizketa zatiak entzun ahal izango dira, gerra garaia gogoratuz, eta Lujanbiok eta Pinillak bertsoz eta kantuz erantzungo diete lekukoen bizipenei. Sarrera 7 euro.\nApirilak 27, 19.00 Portalean. Bernardo Atxagak bere azkenengo lana aurkeztuko du, “Bonbardaketak 1937”. BBK-k argitaratu du, 4 idazleren testuak bilduz, bakoitza gerra garaian herri batean kokatuta: Martínez de Pisón (Gernikan), Fernández de la Sota (Bilbon), González San Martín (Ezkerraldean) eta Atxaga (Eibarren).\nMaiatzak 5. 10.00 Untzagan hasita. Ibilaldia Eibarko auzo eta kaleetan barrena, gerra zibilak eta bonbardaketak utzitako lekukotza hobeto ezagutzeko. Jesus Gutierrez historialariak gidatuko du eta gerran gertatutakoa bertatik bertara azalduko du: falangista eta erreketeak non kokatu ziren, eibartarrak nola babestu ziren, 7 hilabeteko frontea nola bizi izan zen, bonbardaketak non eta noiz izan ziren... Gutierrezek argazkiak ere erabiliko ditu azalpenak hobeto argitzeko.\nGureGipuzkoa.net | "Eibar. Una vista de Eibar el aÃ±o 1938" © CC BY-SA: Ojanguren, Indalecio\netiketak: gerra, historia, ahotsak, eibar


EH Bilduk Euskararen Egunari buruzko Adierazpen Instituzionalarekin Alderdi Popularraren irudia zuritzea saihestuko du\nEH Bilduk euskara erabili eta sustatzeko konpromisoa berretsi du, eta, horregatik, ez da PPren ondoan agertuko Adierazpenaren egunean; izan ere, PPk, beste behin ere, gure hizkuntzari eraso egin dio azken asteetan\n| 2019-12-02 09:17:00\nEH Bilduk ez du Euskararen Egunerako EUDELek proposatutako Adierazpen Instituzionala sinatuko. Hori egiten du, hain zuzen ere, gure hizkuntzarekin duen konpromiso sendoagatik eta koherentziagatik; izan ere, EH Bilduk uko egiten dio adierazpen polit eta hutsala sinatzeari egunez egun euskara desprestigiatzen eta erasotzen dutenekin.\nEuskal Herria Bildutik ezinbestekotzat jotzen da euskararen sustapenari eta normalizazioari begira konpromisoak hartzea. Horregatik, Euskararen Eguneko Adierazpen Instituzional batek jaso beharko luke, beste proposamen batzuen artean, erakundeek euskara lehentasunez erabiltzea herritarrei komunikazio ofizialetan eta beste erakunde batzuetara jotzerako orduan.\nAzken asteetan, ordea, Alderdi Popularrak agerraldia egin du neurri hori salatzeko eta hizkuntza-askatasunen aurkako erasotzat jotzeko. Are gehiago, PPk mozio bat eramango du hurrengo Gasteizko osoko bilkurara, eta, bertan, "aho batez" gaitzetsi nahi dute Eusko Jaurlaritzak euskarari buruz duen dekretu berria. Adierazpena asmo onez eginda dago, hobetzea posible den arren. Edonola ere, EH Bilduk ez du testu hori irakurriko geure hiritarren hizkuntz eskubideak murriztu eta mugatu nahi dituztenenekin batera.\nEH Bilduren bozeramailea den Miren Larrionek adierazi du, “euskararekiko gehitzeak baino ez du balio, bada garaia gure hizkuntza defendatzeko eta euskara eta euskaldunon eskubideak erasotzen dituztenei aurre egiteko. Horregatik ez dugu Alderdi Popularraren irudia txurituko Adierazpen Instituzional honekin”.


Ran (1985) (Akira Kurosawa) [1080p|MEGA] [ONLINE]\n► Ran (1985) (Akira Kurosawa) [1080p|MEGA] [ONLINE]\nSortzailea Artadi, 2017ko Otsailaren 25a, 08:37:15\n2017ko Otsailaren 25a, 08:37:15 Azken aldaketa: 2021ko Urtarrilaren 25a, 14:03:47 Josu Etx(e)k egina\nZuzendaria: Akira Kurosawa\nAktoreak: Tatsuya Nakadai, Akira Terao, Jinpachi Nezu, PÃ®tÃ¢, Mieko Harada, Masayuki Yui, Daisuke RyÃ»...\nSinopsia: Sheakespere-ren "Lear Erregea" draman inspiratutako istorioa. Erdi Aroko Japonian, Hidetora jaun boteretsuak adbidakatzea erabakitzen du, bere lurrak, bere hiru semeen artean banatzen. Txikienak ideia zentzugabea dela deritzo eta bakarrik arazoak sortaraziko duela uste du. Bere aitak, haserretuta oinorderik gabe uztea erabakitzen du. Laster bere erroreaz jabetuko da bere seme zaharrenek, boterearen bila, gerra bat hasiko dutenean.\nBideoaren ezaugarriak 1 (BERMASTERIZATUA) [ONLINE]:\nIraupena: 2h eta 40m (160min)\nEsteka (MEGA) (11,5GB) (JEITSI! ONLINE IKUSTEN BADUZU ERDIAN ETENGO ZAIZU 5GB+ DITUELAKO)\nBideoaren ezaugarriak 2:\nEsteka (MEGA) Beste aukera bat\nRe: RAN (1985)\n2017ko Otsailaren 25a, 10:22:01 #1\nEskerrik asko!!!!!!!!!!! :olatu2:\n2017ko Otsailaren 25a, 10:47:35 #2\nFilmaffinityk eta IMDBk 8,1 eta 8,2 ematen diote hurrenez hurren. Ikusi beharko da!\n2017ko Otsailaren 25a, 14:02:35 #3\nAipamenaren egilea: Arsenicum Noiz: 2017ko Otsailaren 25a, 10:47:35\nAkira Kurosawa handiaren maisu lana da. Beharbada gure mendebaldetar gusturako motelegia aukeran, baina benetan merezi duena. Ni gogoratzen naiz ETB-n eman zutenean, orain dela urte mordo bat. Gezurra badirudi ere, garai batean ETB-n halako film zoragarriak ematen baitzituzten, hondorik gabeko zakarrontzitik behera amildu baino lehen eman ere... :Zahar:\n2017ko Otsailaren 25a, 19:49:43 #4\n2017ko Otsailaren 28a, 09:22:45 #5\n2017ko Martxoaren 01a, 12:56:40 #6\nGutxika gutxika Artadiren eskulanei esker, sekulako filmoteka biltzen hari gara!!\nAkira Kurosawaren filmeetako bat Euskaraz eduki ahal izatea sekulako ohorea da!\nMila Esker Artadi zure lan nekezagaitik!\n2018ko Azaroaren 11a, 16:20:36 #7\nBertsio Ber-Masteriaztua igotzen ari naiz, euskarazko audioarekin. Irudia 654645 aldiz hobea (gutxi gora behera).\nKolorea, Ran-en garrantzi handia duena, askoz hobetua dago. Itzalak, erresoluzioa... Dena askoz hobeto dago eta benetan da izugarria aldaketa. Ran benetan disfrutatzeko beharrezkoa da nahiz eta pisu handia izan.\nIrudi hobekuntzaren adibidea:\nadb 1: ShowHide\nEuskarazko Bertsioa - Bertsio originala (1080p) - Bertsio Ber-masterizatua (igo dudana)\nadb 2: ShowHide\nEr: Ran (1985) (Akira Kurosawa) [1080p|MEGA] [ONLINE]\n2020ko Apirilaren 17a, 20:16:26 #8\nBeste esteka bat gehitu dut bertsio bakoitzerako.


'Hedabideak eta emakumea' tailerra antolatu dute - Azpeitia - uztarria.eus\n'Hedabideak eta emakumea' tailerra antolatu dute\nUrola Kostako Hitza 2006-02-14 17:02\nTailerraz gain, Las mujeres de verdad tienen curvas antzerki emanaldia ere antolatu dute\nMartxoaren 2ra arte egongo da zabalik tailerrean izena emateko epea (Urola Kostako Hitza)\nMartxoak 8 dela-eta, Udaleko Gizartekintza Batzordeak bi ekitaldi antolatu ditu Kulturako Batzordearekin elkarlanean. Bat, Emakumeak Komunikabideetan izenburuko tailerra da, eta bestea, Las mujeres de verdad tienen curvas antzerki emanaldia. Martxoaren 18an izango da antzerkia Izarraitz pilotalekuan. Dagoeneko tailerrean izena emateko epea zabaldu dute, eta martxoaren 2ra arte egongo da zabalik.\nTailerra Emakin Elkarteak emango du martxoaren 6an, 13an eta 20an, 15:15etik 17:15era, Aitonena Iean. Landuko diren gaiak hauek dira: Komunikabideak sexistak al dira?, Emakumeak notizia al gara? eta Publizitate sexista.


Beraz, hil ala biziko jokoan ezin gehiagoraino sarturik gertatzen da, eta are, ahaleginetan nahi luke egoera hori gainditu frankoen eta bisigodoen erresumak, bakoitza bere aldetik, indartzen ari diren memento honetan, eta berdin geroago, arabeak erasotzen eta asturiar monarkia eraikitzen denean.\nd) Bisigodoak eta Euskal Herria\nBisigodoek (Euskal Herria) errealitate bakartzat kontsideratu zuten eta berek izendatuko dute lehenik.\nBaskonia deituraz gure lurralde hau batasun berean emanez.\nHala ere, euskaldun eta bisigodoen arteko harremanak desberdinak izango dira erromatar eta euskaldunen artekoekin konparatuz gero.\nZergatik? Lehenik, behar da barbaro deitu herrialdeen pentsamoldea ikusi.\nHara, konkista eskubidea esaten dena berekin zekarten germaniar herrialdeok eta baina bakezko harremanak eta bizimodu eroso bat lortzea proposatu bait zuten beti ere erromatarrek.\n(Eta hori, erromatar gizartea esklabismoan finkaturik zegoela ikusirik, nahiz-eta, egia, euskaldunak ez-baina, kanpotik ekarriak izan esklabuak).\nBisigodoek, aitzitik, konkista eskubidean oinarritzen zuten propietatea, eta zentzu honekin jokatzen zuten lurralde bat okupatzean nahiz hango gizonetaz, esklabu harturik, jabetzen zirenean.\nHona bada hemen feudal sistema sartzearekin batera Europa guztian barna hedatuko den deretxoaren zentzu edo oinarria.\nBestalde, ez zuten bisigodoek inolako teknika aurrerapenik ekarri, baina bai erromatarrek ekarria desegin.\nBeraz, begien bistan zegoen jokabide horren aurrean, laster hasten dira burrukarik gogorrenak bisigodo eta euskaldunen artean.\nBurruka joko hau, esan gabe doa, ezinbesteko froga izan zela geure nortasunarentzat eta herri bezala geure askatasuna finkatzeko ere: garai honetako godo errege orok ET DOMUIT VASCONES esaldiarekin amaitzen zuen bere kronika.\nBeraz, argiro dagoen gauza da, behin betikoz sekula ere ez zutela Euskal Herria menpera ahal izan.\nHorretaz aparte, euskal independentzia frogatzeko lekukotasun gehiagorik ere bada: Elizaren historiako dokumentuak adibidez.\nHara, Toledoko kontziliotan penintsulako apezpiku denak aurkitzen dira, salbu Iruñeakoa.\nBi alditan bakarrik ikusiko ditugu han (589an eta 688an) eta aski arrunta da arrazoia: Iruñea bi aldiotan bisigodoek okupaturik aurkitzen zela.\ne) Frankoak eta Euskal Herria\n- Baskonia Dukerria (606-660).\nHara, 602 urtean euskaldunontzat ondorio gaitzak ekarri zituen ekintza bat burutzen dute frankoek: Akitania eta Baskonia bata bestearen gandik zatikatzea.\nOndoren, Genial izeneko Duke bat ezarri zuten euskaldunak gobernatzeko.\nHorra eraiki Baskonia Dukerria esaten dena, baina frankoen zerbitzutan, jakina.\nDukegoa edo dukearen kargua franko nahiz bisigodoek erromatarren gandik jaso herentzia zen, zeren dukea beti ere muga hurbilean ziren lurraldeetako agintari izaten bait zen.\nHalatan bada, erromatarren tradizioari jarraikiz, duke bat izendatzen dute frankoek mugakide bilakatu ziren Akitania eta Baskonia, nazio bion artean.\nGainera, dukea haien menpe egon zen artean, erregeri dagozkio gerla egiteko, justizia administratzeko eta goi mailako beste eskubide oro.\nBaina Baskoniako Dukerria beregain izan zen artean (660-778 bitarte horretan) benetan soberano izan ziren dukeak, gerla egiteko, bakea sinatzeko edo justizia administratzeko.\nBaskoinak Genial dukearen menpeko izan zirelarik (602-626 arte) ez denbora luzean, baina 621 urtean, Sisebuto hil zenean, baskoinak beren aldetik eraso eta sartu ziren Tarraconense probintzian barna, Suintilak buru eman zien arteraino.\nSan Isidorok dio, eraso honen ondotik, baskoinek beren mugak segurtatzera jo zuten eta godoen hiri Oligito (Olite) hornitzera, hauen inperio, agintea onartu eta hauek manatua kunplituko zutela hitzemanez.\nFronte bikoitza ukan zuen euskaldunen guduak frankoen aurka eta bisigodoen aurka, eta are konplikatuago bilakatzen zen arazoa bisigodo nahiz franko beren barne tirabirak bihurritzen zirenean.\nHala, Akitaniako Kariberto erregeak, Aigino (Genialen ondorengoa) duke militarra bitarteko, Baskonia konkistatuz bere lurraldeak hedatzeko asmoa hartu zuenean, harmada boteretsu bat Baskoniaren gainera bidali zuen.\nGeroago, baita, bere anaia Dagobertok, Akitaniaz jabetu ondoan, Baskoniaren kontrako gerlari ekin zion.\nEz dakigu zer gertatu zen baskoinen lurraldean, baina zera da egia, Pirene mendikatea gainditurik, Zaragozarako bidean aurkitzen dugu.\nDena den, ez daiteke pentsa Baskonia menperatzera heldu zenik, zeren, izenez Aiginok gobernatzen bazuen ere, 635an erasotzen bait diote euskaldunek akitaniar erresumari.\nHegoaldetik, godoen menpean datza baskoinen lurralde laua, baina beti ere ia inoiz Gasteiz / Olite muga hori pasatzeke.\nOngi baliatuko dira baskoinak Froya-ren altxamenduaz; godoen erregegoa nahi zuen honek, eta honi lagunduz heltzen dira baskoinak harmaturik Zaragozaraino.


Tabakoaren kontsumoa gazteen artean — Elhuyar Zientzia azoka\nTabakoaren kontsumoa gazteen artean\nTabakoaren kontsumoa gazteen artean Tabakoaren kontsumoaren inguruko hainbat ikerketa egin dira azken urteotan, eta geroz eta kanpaina gehiago daude tabakoaren kontsumoa murrizteko egiten direnak. Gure helburua, Donostiako nerabe erretzaileen ohiturak ebaluatzeaz gain, tabakoa kontsumitzen duten gazteei, zigarro batek dituen osagaiak eta horiek dakartzan osasun-ondorioez informatzea da. https://zientzia-azoka.elhuyar.eus/eu/zientzia-azoka-online/gazteen-proiektuak/tabakoaren-kontsumoa-gazteen-artean https://zientzia-azoka.elhuyar.eus/eu/zientzia-azoka-online/gazteen-proiektuak/tabakoaren-kontsumoa-gazteen-artean/@@download/image/027.png\nTabakoaren kontsumoaren inguruko hainbat ikerketa egin dira azken urteotan, eta geroz eta kanpaina gehiago daude tabakoaren kontsumoa murrizteko egiten direnak. Gure helburua, Donostiako nerabe erretzaileen ohiturak ebaluatzeaz gain, tabakoa kontsumitzen duten gazteei, zigarro batek dituen osagaiak eta horiek dakartzan osasun-ondorioez informatzea da.\nMaialen Etxeberria Retegi\nNora Lertxundi Segurado\nLorea Landa Celorrio\nEnara Iglesias Laboa\nDeskargatu — 2089 KB\nKaixo neskak! Lan ona benetan, zorionak!\nAurrera eraman duzuen ikerketa oso interesgarria iruditu zait. Osasun arloan lan egiten dudan arren, beste eremu batean ikertzen dut (minbizia hematologikoetan). Hala ere, zuen ikerketa oso baliagarria iruditu zait.\nProiektuari dagokionez, argi dago informazio ugari bilatu duzuela eta zuzen erabili duzuela zuen hipotesia planteatzeko. Gainera, egin duzuen inkesta oso esanguratsua da, ia 150 pertsonek erantzunda datu nahikoa duzue hipotesia baieztatzeko. Azkenik, erabili dituzuen grafikoak eta taulak oso ondo eramanda zeuden txostenera, oso lagungarriak baitziren.\nBestalde, proiektua hobetzen jarraitu nahi baduzue, nik inkestan beste galdera batzuk gehiago sartuko nituzke, adibidez beraien etxeko ekonomia edo beraien bizilekua, horrela zuen hipotesia hobe erantzun dezakezue. Bukatzeko, bideoan jaso duzuen informazioaren laburpena egingo nuke, horrela ikusleak errazago jarraituko ditu eduki dituzuen ondorioak.


Kroaziara — dantzan.eus\nHemen zaude: Hasiera › Komunitatea › Aurtzaka dantza taldea › Kroaziara\nUztailaren 14an Kroaziarako bidean jarriko gara, Zagrebeko 41. Nazioarteko Folklore Jaialdian parte hartzeko asmoz.\nJaialdia uztailaren 18an hasiko da. Kroazia eta auzoko herrialdetako 20 folklore-taldez gain, atzerritar 10 dantza-taldek parte hartuko dugu 5 egunetan zehar luzatzen den Jaialdi honetan. Egunero bi edo hiru dantza emanaldi aurkezten dira, eta gauero, abesbatza eta musika taldeen kontzertuak izango dira.\nGuzti honekin batera, eskaintzen diren musika eta dantza tailerrak interesgarriak izateko itxura daukate, eta tartean erakutsiko dituzte Bosnia Herzegobinako Kroaziarren bitxi tradizionalen bilduma Zagrebeko Museo Etnografikoan, edota Jaialdiaren aurreko 40 urteetako DVD emanaldia.\nDance with us! izeneko dantza-tailerra Francis Feybli suitzarrak zuzenduko du, 70.eko hamarkadan europar musika eta dantza tradizionalaren biltzaile eta zabaltzailea.\nLinda Tsardakas-Grimm eta Klaus Grimmen eskutik, berriz, aukera ezinobea izango dugu hainbat herrialdetako (Eskandinabia, Alemania, EEBB, Kanada, Hego-Ekialdeko Europa) bai borobilean, bai bikoteka dantzatzen diren dantzak ikasteko.\nMusikari dagokionez, Indiako sarod eta tabla izeneko instrumentuen erabilera, Indiar musikaterapia (Avijit Ghosh), eta Kapla abestien tailerrak eskainiko dira.\nGure taldea, bertakoez gain, Bulgaria, Grezia, Georgia, India, Italia, Kamerun, Hego Korea, Malawi, Norbegia, Eslobenia eta Turkiako dantza taldeekin batera arituko da. 30 zein 10 minutuko emanaldiak egingo ditugu eta Euskal Herriko lurralde gehieneko dantzekin osatuko ditugu: ezpata-dantzak, soka-dantza, dantzari-dantza, brokel dantzak, Luzaideko bolantak, Lapurdiko makil-txikiak, erromeria-dantzak eta Zuberoko maskarada zatiak txertatuko ditugu moldaketa desberdinekin.\n19 lagunek bidaiatuko dugu, horietatik bost musikariak.\nZagrebeko 41. Nazioarteko Folklore Jaialdiari buruzko informazioa hemen.\nKarteleko ezpata-dantzak oso itxura interesgarria dauka! Oker ez banago Iruñeko Dugunakoak izan ziren 2005ean jaialdi horretan.\nBa bai gu duela 2 urte egon ginen (ni ez, lesionatuta bainengoen). Taldekoek ederki pasa zuten. Oso polita omen da Kroazia. Antolatzaileek interes berezia zuten ezpata-dantzekin (horregatik kartela, imajinatzen dut), beraz Aurtzaka-koak oso ongi hartuko zaituztete.\nOngi pasa Zagreb-en!\nEskerrik asko biei,\nsaiatuko gara itzulerakoan kontatzen.